Azhar Sulaiman Seronok Duduk Rumah Satu Pagar Adik-Beradik, Bergilir Bukak Puasa

Setiap kali bulan Ramadan, suasana paling meriah apabila berkumpul berbuka puasa bersama keluarga sekaligus dapat mengeratkan lagi hubungan kekeluargraan.

Baru-baru ini, pelakon Azhar Sulaiman ada berkongsikan video di Instagram menceritakan seronoknya apabila mempunyai adik-beradik yang tinggal berdekatan.

BACA: Azhar Sulaiman Pening Leona Balik Malaysia Sebab Rindu Nak Pergi Bazar

Menerusi video itu, Azhar berkata apabila ada adik-beradik tinggal berkedakatan mudah untuk berkumpul dan membuat aktiviti bersama-sama.

Malah, Azhar berkata apa yang seronoknya tak perlu naik kereta untuk ke rumah adik-beradik apabila dia hanya berjalan kaki sahaja memandangkan kesemua mereka tinggal di dalam satu kawasan sahaja.

“Actually kebanyakkan penduduk Kg Sg Penchala…..Parents dan anak anak cucu segala tinggal bersebelahan rumah atau berdekatan sahaja. Kami Hidup Ala Kampung….” tulisnya.

Perkongsian Azhar itu mendapat pelbagai reaksi daripada netizen yang mengakui seronok jika dapat tinggal dalam satu kawasan bersama adik-beradik.

Tidak kurang juga, rata-rata netizen mengagumi dengan seni bina rumah Azhar Sulaiman yang begitu gah serta cantik.


Netizen Puji Suara Sedap, Terpukau Dengar Lagu Raya Aliff Syukri

Seperti yang dijanjikan, hari ini usahawan selebriti Datuk Seri Aliff Syukri akhirnya melancarkan lagu raya berjudul Chu Ku Chuk Raya di laman YouTube.

Menerusi satu perkongsian di Instagram, Aliff berharap lagu raya terbaharu itu dapat mengalahkan kumpulan K-Pop tersohor, Blackpink di laman YouTube.

Baru saja dimuat naik dua hari, muzik video lagu rayanya itu sudah mendapat sebanyak lebih 300,000 tontonan di laman YouTube.

Diruangan komen, rata-rata netizen memuji kemerduan suara Aliff serta mengakui usahawan itu sememangnya berbakat.

Dalam pada itu, ada yang terpukau mendengar lagu raya Aliff itu kerana seolah mengimbau kenangan lalu. Malah, ramai mengakui lagu rayanya kali ini sememangnya sedap di dengar sehingga tidak jadi untuk mengecam.

Bagaimanapun, ada yang mengakui Aliff mempunyai bakat terpendam sebagai penyanyi namun sepatutnya ‘dipendamkan’ sahaja.


Usia Kandungan 3 Minggu, Tom Alami Keguguran

Hasrat pasangan selebriti Fuad Rahman dan Tom untuk menimang cahaya mata tidak kesampaian apabila Tom mengalami keguguran pada Selasa lalu.

Memetik Harian Metro, usaia kandungan sudah mencecah tiga minggu, Tom berkata dia sudah merakam video untuk dikongsikan kepada peminat di media sosial.

BACA: “Tom Adalah Tulang Rusuk Saya Yang Selama Ini Hilang” – Fuad Rahman

“Masa dapat tahu sedang hamil, saya dan suami ada buat video nak kongsikan kepada peminat tapi tiba-tiba saya mengalami pendarahan.

“Apabila saya buat pemeriksaan, doktor kata saya mengalami keguguran. Kandungan pun baru masuk tiga minggu. Ia masih baru lagi dan senang nak ‘jatuh’ dan saya pula seorang yang aktif,” katanya.

Dalam pada itu, Tom berkata dia reda dengan ketentuan Allah dan mungkin tiada rezeki buat mereka.

“Tidak mengapa, tiada rezeki. Insya-Allah selepas ini kami rancang betul-betul dan jika ada rezeki kami terima,” katanya.

Tom dan Fuad mendirikan rumah tangga dalam sebuah majlis tertutup pada 26 Februari lalu di Batam, Indonesia.


Pak Cik Hafidz Roshdi Dakwa Shuhada Guna Anak Untuk Marketing

Baru-baru ini isteri kepada pelakon Hafidz Roshdi iaitu Nurul Shuhada ada berkongsikan mengenai kesihatan anak perempuannya, Humairah.

Bagaimanapun, tindakan Shuhada itu kurang disenangi ahli keluarga suaminya. Menerusi satu perkongsian, pakcik kepada Hafidz Roshdi meluahkan rasa tidak puas hati terhadap tindakan Shuhada.

BACA: Shuhada Dakwa Ada Saksi Nampak Hafidz Bersama Athira Di Bazar

Dalam satu kenyataan, pakcik Hafidz yang dikenali sebagai Adlan itu tidak setuju dengan perkongsian Shuhada tentang kesihatan mental yang dihidapi cucu saudaranya dibuat dengan menyertakan sekali pautan untuk perniagaannya.

Dalam perkongsian itu, Adlan berkata mereka tidak menyokong sebarang bentuk kesalahan, namun mempunyai cara menangani perkara itu serta memilih untuk tidak kongsikan di media sosial.

“Buat makluman semua, tiada ibubapa yang menyokong anak-anak jika ada melakukan kesalahan atau kesilapan. Pihak keluarga Hafidz mempunyai cara mereka sendiri didalam urusan tersebut dan ianya tidak perlu menjadi urusan rasmi didalam media sosial. Privasi. Period.” tulisnya.

Sementara itu, Adlan berkata selama ini dia berdiam diri namun apabila Shuhada menyentuh hal tentang anak-anak yang merupakan ‘kelemahan’ Hafidz yang dilihat seakan sengaja mencabar dan membuat provokasi kepada pihak keluarga mereka.

“Shu, nampaknya cita-cita kamu untuk menjadi ‘Influencer’ telah tercapai. Kamu mempunyai pilihan untuk menjadi seorang role model yang positif atau negatif.

“Uncle berdiam diri selama ini, kerana Uncle telah berjanji pada diri sendiri, jika cuma kamu mula membabitkan anak-anak Hafidz di dalam melepaskan dendam dan amarah kamu.

“Sikap manupulasi, cabar mencabar dan provokasi yang selama ini oleh diri kamu, sedang kamu persembahkan kepada umum.

“Kamu tahu bab anak-anak adalah paling mengusik jiwa Hafidz, maka kamu telah mencabar Uncle di dalam proses pemulihan kesihatan dan semangat diri buatnya. Kalau kamu tak dapat membantu, KAMU JANGAN MERUMITKAN!!!” tulisnya.

Dalam pada itu, Adlan turut memuat naik beberapa tangkap layar Insta Story Shuhada yang menceritakan tentang kesihatan mental dan gelagat anak-anaknya sambil mempromosikan perniagaan sebagai bukti yang akan dianalisis untuk rujukan.


Rasai Pengalaman Suasana Beraya Di Kampung Sambil Membeli Belah Di MyTOWNKL

Nikmati dan rasai kemeriahan suasana berhari raya yang havoc dengan membeli belah di MyTOWNKL.

Hari Raya Aidil Fitri yang bakal menjelma tak lama lagi, MyTOWNKL melancarkan Raya Meriah Max di mana korang akan dihiburkan dengan pelbagai aktiviti yang menarik bahkan macam- macam booth jualan yang disediakan. Memang korang akan rasai kemeriahan tersebut.

Bila korang jejak je kaki ke Raya Meriah Max ni, kami yakin korang akan mengimbau kembali kenangan di kampung masa dulu-dulu. Ini semua berpunca apabila rekaan Raya Meriah Max yang dianjurkan oleh MyTOWNKL berkonsepkan suasana kampung yang sebenar disamping adanya rumah kampung tradisional Melayu yang membolehkan korang untuk OOTD.

Rumah kampung tradisional bukan sahaja boleh jadikan port OOTD, bahkan rekaan seni “panggung” zaman dulu kala dijadikan ruang untuk aktiviti- aktiviti yang di anjurkan oleh MyTOWNKL.

Hiasannya mempunyai ciri yang butiran yang cantik seperti panel kayu tradisional, digabungkan dengan elemen moden garisan bersih, warna yang terang, dan bentuk kontemporari; dilengkapi dengan kain batik yang menarik perhatian, digantung dari atas bumbung di seluruh Central Town.

Senang cerita jejak ja kaki ke situ, mood korang terus berada di kampung. Yang nak acah-acah balik kampung awal boleh lah terjah Raya Meriah Max nanti.

Bermula dari 31 Mac sehingga 1 Mei 2023, korang boleh mengambil bahagian dalam pelbagai aktiviti raya yang diadakan. Bukan itu je, korang juga turut dapat berjumpa selebriti kegemaran korang sambil membeli belah di MyTOWNKL.

Jangan lepaskan untuk kunjungi Bazar Aidilfitri untuk dapatkan pelbagai jenis barangan raya yang menarik untuk bergaya sakan hari Raya nanti.

Bila dah shopping raya di MyTOWNKL, anda berpeluang untuk dapatkan barangan ekslusif yang disediakan untuk anda semua.

Tapi sebelum tu, korang mesti lah klik link ni dulu untuk tahu setiap mata ganjaran okey! Baru lah senang nanti korang nak tebus mata ganjaran.

16/4/23 ni Korang nak berbuka puasa & shopping raya dengan Shiha tak kat @mytownkl? Kalau nak,korang kena join #MeriahnyaRayaTikTokDanceChallenge okay? Tarian & video yang paling kreatif berpeluang berbuka puasa & dapat voucher shooping dari My Town KL . So boleh la shopping sama2 dengan Shiha nanti! All the best & See youuuuu #MyTownKL #towners #RayaMeriahMax #MeriahnyaRayaTikTokDanceChallenge

Kemeriahan raya dirasai apabila MyTOWNKL bekerjasama dengan penyanyi terkenal, Shiha Zikir dan komposer berbakat iaitu Zimi Sofaz & Kamarul Arifin Baharun dalam mencipta & menghasilkan trend lagu raya.

Berita baiknya, pada korang yang gemar menari di TikTOK, apa kata rebut peluang menyahut cabaran untuk menari dengan gaya tersendiri dan kreatif dengan menggunakan lagu raya tersebut. Korang mungkin berpeluang untuk bersama-sama berbuka puasa dengan Shiha Zikir pada 16 April nanti.

Nak tahu lebih lanjut layari laman web, Instagram, Facebook, YouTube dan TikTok MyTOWNKL.


Netizen Terkejut Shila Amzah & Ubai Berpegangan Tangan Di Genting Highlands

Baru-baru ini, tular video diaplikasi TikTok dikongsikan seorang pengguna memaparkan penyanyi Shila Amzah dan kekasihnya, Ubai.

Menerusi video dikongsikan, kelihatan Shila dan Ubai sedang memilih makanan di sebuah kedai makan terletak di Genting Highlands.

BACA: Isu Rumah Tangga Ibu Bapa, Ubai Pastikan Emosi Shila Amzah Tak Terganggu

Namun apa yang menjadi perhatian ramai apabila pasangan itu dilihat sedang berpegangan tangan sekaligus mencetuskan tanda tanya netizen sama ada mereka sudah bernikah.

Dalam pada itu, ada yang tidak menyangka dengan tindakan pasangan tersebut. Malah, ada yang mendakwa pasangan itu sudah berkahwin secara senyap-senyap.


Isu Rumah Tangga Ibu Bapa, Ubai Pastikan Emosi Shila Amzah Tak Terganggu

Kekasih kepada Shila Amzah iaitu Ubai berkongsikan penyanyi itu memerlukan ruang untuk bertenang susulan hangat diperkatakan mengenai isu rumah tangga ibu bapanya.

Memetik Media Hiburan, Ubai berkata Shila kini sedang bercuti daripada aktiviti seni serta dia turut menasihatkan kekasihnya itu supaya kurangkan melihat komen berkaitan isu berkenaan.

BACA: Isu Penyondol Rumah Tangga Ibu Bapa, Shila Amzah Belum Sedia Nak Komen

“Dia sekarang berada dalam fasa bertenang. Malah dia juga lapang daripada melakukan aktiviti seni setakat ini sebelum menjayakan konsert solo di Singapura selepas raya.

“Pada mulanya dia terkejut bila peminat bertanya mengenai hantaran yang dilakukan ibunya di Instagram. Seingat saya ketika itu dia sedang bersiaran secara langsung (live).

“Jadi bila keadaan itu berlaku saya nasihatkan dia untuk kurang melihat komen di media sosial memandangkan isu tersebut sudah pun tular.

“Dia cuba untuk berbuat demikian meski ada ketika lihat juga komen-komen berkaitan. Saya nasihat agar dia positif, insyaAllah ada hikmah akan datang di sebalik apa yang berlaku,” katanya.

Dalam pada itu, Ubai berkata dia cuba menjadi pendengar setia serta memastikan emosi kekasihnya itu tidak terganggu apatah lagi Shila mempunyai anxiety.

“Kami maklum mengenai status hubungan di media sosial pun ada warganet yang memberi reaksi pelbagai. Kemudian timbul pula isu berkaitan dengan keluarganya pula hingga ia diperkatakan.

“Jadi untuk mengawal keadaan itu, dia banyak bertanya kepada saya. Kalau dia rasa dalam keadaan yang tak okay dia akan hubungi dan luahkan.

“Ada ketika saya bersama rakan-rakan lain akan berbuka puasa bersama dia. Kiranya kami cuba untuk buatkan dia tidak terlalu memikirkan hal yang sedang berlaku.

“Saya pesan kepadanya juga untuk sibukkan diri, isi masa dengan pelbagai aktiviti. Dia pun ada anxiety, jadi perlu untuk elakkan daripada berseorangan,” katanya.


“Saya Akan Blacklist Dia Seumur Hidup, No More” – A.Aida

Penerbit Datuk A.Aida menegaskan dia tidak akan bekerjasama dengan pelakon Amelia Henderson yang kini dalam senarai hitam artis tidak akan diambil berlakon dibawah syarikatnya.

Memetik Kosmo, Aida berkata dia tidak pernah jumpa dengan artis seperti sedemikian dan pintu hatinya sudah tertutup untuk memanggil Amelia berlakon.

“Saya akan ‘blacklist’ dia seumur hidup. Takkan sama sekali bekerjasama dengannya lagi.

“Macam saya cakap, ini pertama kali jumpa artis spesis sebegini. Lain kali kalau ambil (berlakon), mungkin dia akan buat lagi. Jadi, saya dah tutup pintu hati saya untuk memanggilnya berlakon lagi. ‘No more’!,” katanya.

Dalam pada itu, Aida berkata dia lebih sanggup memberi peluang serta bekerjasama dengan bakat baru yang tidak menyusahkan.

“Saya nak beri peluang kepada artis-artis baharu yang tidak bermasalah. Tak nak dah artis yang esok nak ‘shoot’ (mulakan penggambaran), malamnya tarik diri. Minta maaflah,” katanya.

Terdahulu, Amelia diarahkan membayar lebih RM200,000 kerana melanggar kontrak syarikat penerbitan, A Aida Production Sdn.Bhd.

Mahkamah turut memutuskan supaya Amelia memohon maaf dan memadam perkongsian video dalam Instagram yang mengandungi kenyataan fitnah terhadap syarikat milik A. Aida


Amelia Henderson Akan Fail Rayuan, Tetap Hormat A.Aida

Pelakon Amelia Henderson akan memfailkan rayuan terhadap keputusan kes saman berhubung perlanggaran kontrak selepas kemenangan berpihak kepada penerbit, Datuk A Aida.

Memetik Harian Metro, Amelia yang diperintah membayar RM213,000 kepada A Aida berkata dia menghormati keputusan mahkamah namun dia akan membuat juga rayuan.

“Tak boleh nak cakap banyak memandangkan saya akan buat rayuan juga. Saya rasa kes ini masih berterusan dan kita nantikanlah. Saya menghormati keputusan mahkamah hari ini. Saya masuk mahkamah hari ini tanpa sebarang harapan.

“Saya sangat bangga dengan diri saya kerana saya rasa saya buat perkara yang betul. Tapi pada masa sama perasaan itu juga yang bagi saya kekuatan untuk membuat rayuan.

“Hari ini saya rasa sangat gembira secara sangat peribadi kerana pada masa sangat memerlukan, seluruh keluarga hadir, maka saya menang,” katanya.

Meskipun berdepan kemelut dengan A Aida bagaimanapun Amelia berkata dia tetap menghormati penerbit itu serta gembira sepanjang bekerja dengannya.

“Pengalaman saya bekerja dengan (Datuk) A Aida sangat ‘best’ (seronok). Saya tak ada satu patah perkataan negatif pun untuk cakap mengenai dia. Saya harap semua orang faham ini adalah percanggahan pendapat profesional.

“Saya hormati semua orang dalam industri ini baik A Aida atau siapa pun yang saya pernah kerja sama. Saya dapat pengalaman yang sangat menyeronokkan kerja dengannya,” katanya.


Mitsui Outlet Park KLIA Sepang Buat ‘Hal’ Lah! Menang Hadiah Bernilai Sehingga RM50,000

Shopping time! Ini kalau sebut bab shopping ni kami tahu dah mesti anda semua excited kan? Ahaks. Kami tahu ada yang berbelanja untuk keperluan sendiri, ada juga yang menjadikan shopping ni sebagai hobi atau self-reward setelah penat bekerja. Kalau ada sale lagilah boleh buat ramai tak keruan untuk pergi shopping. Betul tak?

Ha dah alang-alang anda suka sangat bershopping, anda patut pergi ke Mitsui Outlet Park KLIA Sepang ini. Siap ada tawaran boleh menang hadiah bernilai sehingga RM50,000 lagi weh! Hanya menang dan tebus! Fuh, kalau menang ni jeles jiran kat sebelah rumah datang Raya nanti. Hehe.

Eh bukan tu jer gais, anda juga berpeluang tebus hadiah edisi terhad Raya yer. Anda hanya perlu berbelanja dan menangi peraduan ini secara dalam talian sahaja. Wah, menarik nih! Mari kita tengok bagaimana anda nak dapat semua ni?

Belanja minimum RM300 maximum dalam dua resit dan berpeluang menang GINTELL cyberTREK Treadmill, Apple iPhone 14, Samsung Galaxy Tab S7 FE, Samsung SmartTV dan banyak lagi hadiah eksklusif lain! Best kan?

Bila dah seronok bershopping tu anda boleh tebus hadiah menarik. Kalau anda mahukan brooch yang limited edition ini anda hanya belanja minimum RM500 dalam dua resit untuk tebus Limited-Edition MOP KLIA Raya Gift ini!

Anda juga boleh Flip & Win! Hanya belanjakan minimum RM300 dalam dua resit dan berpeluang menang cash baucar RM50 LaLaport BBCC X Mop KLIA Cash dan juga hadiah eksklusif lain!

Raya kan tak lama jer lagi, jadi mestilah ada sampul Raya yang cantik dan eksklusif! Anda boleh tebus sampul Raya MOP KLIA Limited Edition dengan membelanjakan minimum RM200 dalam dua resit. Nak tebus nanti datang jer kaunter redemption di Sunshine Square.

Oh ya kalau anda nak Raya anda lebih meriah, jom masuk bengkel Raya yang disediakan di Mitsui Outlet Park KLIA Sepang ini.

Paling penting belanja minimum RM50 maximum dua resit dan anda berpeluang masuk Raya Workshop ini! Bestnya. Anda boleh belajar buat ketupat dan banyak lagi aktiviti menarik!

Meriahnya Raya kalau ada persembahan kan? Jangan risau gais, anda boleh tengok persembahan Raya di Sunshine Square pada tarikh yang tertera dalam poster di bawah ni. Boleh lah anda lepaskan rindu di kampung tu. Hehe.

Anda juga boleh muat turun Aplikasi untuk mendapatkan e-baucar Percuma, dapatkan 2x mata berganda dan banyak lagi ganjaran! Dengan aplikasi ini anda lebih jimat dan dapatkan lebih banyak ganjaran untuk belanja Raya anda!

Boleh download discount baucar RM20 dan Food & Beverage RM10 dari App sekarang! Lepas shopping, boleh berbuka puasa di Mitsui Outlet Park KLIA Sepang bersama-sama!

Jadi, jangan tunggu. Jom sekarang ke Mitsui Outlet Park KLIA Sepang. Sementara stok masih ada! Tertakluk kepada terma dan syarat.


Puteri Sarah Bakal Failkan Nusyuz Terhadap Syamsul

Pelakon Puteri Sarah berkemungkinan akan memfailkan tuntutan nusyuz terhadap suaminya, pengarah sensasi Syamsul Yusof.

Memetik Kosmo, peguamnya Datuk Akberdin Abdul Kader berkata tuntutan tersebut merupakan antara perkara yang boleh dilakukan, namun memerlukan masa untuk memperhalusinya.

“Kita akan uruskan, akan atur apa benda yang akan dibuat. Kalau ada perkara yang hendak dibuat, ia akan dibuat ikut undang-undang.

“Dalam masa terdekat ini, kita akan memasukkan pembelaan terhadap nusyuz (oleh Syamsul). (lepas ini) kita tengok nak masukkan tuntutan balas ke atau nusyuz pihak sana pula ,”katanya.

Menurut Akberdin lagi, tuntutan nusyuz terhadap Syamsul itu antara perkara boleh dilakukan dan ia yang sedang difikirkan.

Untuk info, seorang suami boleh disabitkan dengan nusyuz sekiranya mengabaikan nafkah zahir, batin, menyuruh isteri melakukan perkara yang bertentangan hukum syarak, memukul isteri dan tidak berlaku adil (bagi yang berpoligami).

Terdahulu, Puteri Sarah akan memfailkan pembelaan terhadap tuntutan nusyuz yang dibuat suaminya.


“Hancurnya Hati Mengenangkan Akan Kehilangan Mereka” – Patimah Ismail

Sejak hangat diperkatakan mengenai kemelut rumah tangga Puteri Sarah, ibu mentua kepada pelakon itu iaitu Datin Patimah Ismail sentiasa menjadi perhatian ramai.

Terbaru, Datin Patimah dilihat ada memuat naik posting di Insta Story menyatakan hatinya hancur apabila mengenangkan akan kehilangan Puteri Sarah dan dua orang cucunya.

BACA: Puteri Sarah Gelak Besar Netizen Kata Syamsul Bagi RM1 Juta Belanja Bercuti Di Tokyo

Menerusi perkongsian itu, Datin Patimah turut memuat naik gambar menantunya bersama dua cucunya, Syaikhul dan Sumayyah berlatar belakangkan lagu Shanna Shannon yang berjudul Kamu dan Kenangan.

Pada 24 Mac lalu, sesi perdamaian membabitkan Jawatankuasa Pendamai (JKP) antara Puteri Sarah dan Syamsul Yusof di Jabatan Agama Islam Wilayah Persekutuan (Jawi) hari ini gagal menemui jalan penyelesaian.

Puteri Sarah menegaskan dia tetap mahu bercerai dengan suaminya serta tidak mahu lagi berdamai dan berharap untuk dilepaskan.


Syamsul Yusof Tetap Saman Farid Kamil

Pengarah sensasi, Syamsul Yusof tetap mahu meneruskan hasrat mengambil tindakan undang-undang terhadap Farid Kamil.

Memetik BH Online, Syamsul berkata dia tekad untuk membersihkan namanya namun berharap Allah melembutkan hatinya untuk menarik semula saman tersebut.

BACA: Aaron Aziz Suruh Syamsul Yusof Minta Maaf Pada Orang Tuanya

“Yang mana saya nak saman, tetap berjalan. Jadi, saman itu tetap diteruskan. Saya pun harap Allah lembutkan hati saya untuk tarik balik saman, mungkinlah. Saya pun tak tahu.

“Sekarang saman tetap diteruskan. Ini bukan soal siapa menang atau kalah, ia hanyalah perkara yang patut dijadikan pengajaran,” katanya.

Dalam pada itu, Syamsuk enggan mengulas mengenai kenyataan pelakon Datuk Aaron Aziz yang memintanya untuk memohon maaf kepada kedua ibu bapanya.

“Bila keluarkan kenyataan, perkara ini tidak akan habis. Jadi, apa yang saya mampu cakap mengenai isu Aaron sudah saya komen sebelum ini,” katanya.

Sementara itu, Syamsul berkata tidak mempunyai masalah untuk bersemuka dengan Aaron.


“Kalau Benci Sangat Saya & Sikap Saya Yang Teruk, Lepaskan Saya” – Pachara Apin

Isteri kepada pelakon Afiq Muiz iaitu Pachara Apin mendesak suaminya itu segera menceraikannya memandangkan pelakon itu dengan jelas memburukkan dirinya di media dengan pelbagai fitnah.

Memetik Harian Metro, Pachara atau Nur Aira Mahdeya berkata Afiq bukan saja mengaibkan dirinya malah turut menderanya secara fizikal selama tiga tahun.

BACA: Pachara Dedah Terpaksa Keluar Bekerja, Afiq Muiz Hanya Main Game Di Rumah

“Dah terang-terang dia mengata saya, isteri dia. Macam saya teruk sangat. Jadi, apa lagi? Awak terang-terang bercakap benda buruk mengenai saya dan aibkan saya di media.

“Kalau benci sangat kepada saya dan sikap saya yang teruk, lepaskan saya. Cari isteri yang sesuai dan dapat tahan dengan awak. Bukan sahaja aibkan, tapi, dia mendera saya secara fizikal selama tiga tahun. Jadi, apa lagi awak nak?

Dari A hingga Z, dia banyak fitnah saya. Saya cuba sedaya upaya untuk tutup mulut. Biar mahkamah yang nampak sendiri bukti dan siapa yang curang,” katanya.

Dalam pada itu, mengulas mengenai kes tuntutan fasakh yang ditangguh pada 15 Jun depan, Pachara mendakwa Afiq sengaja melengahkan masa.

“Prosiding ini sepatutnya berjalan lebih lancar, tapi, sebab defendan (Afiq) hadir, saya rasa, dia nak lambatkan proses. Peguam saya pun maklumkan, ada bukti mesej yang sudah dihantar.

“Tapi, dia tak mahu berikan kerjasama. Bahkan, sewaktu peguam nak hantar surat pun, dia suruh cari alamat sendiri. Selepas cari beberapa alamat, dia hantar pula alamat taska. Dia seperti mempermainkan staf peguam saya dan itu tak patut,” katanya.

Difahamkan, prosiding keterangan saksi yang berlangsung hari ini ditunda selepas Afiq selaku defendan, hadir dan mengaku tidak menerima surat tuntutan cerai dari pihak peguam Pachara, sebaliknya mendapat tahu melalui media.


Syamsul Puji Puteri Sarah Profesional, Tak Halang Jumpa Anak-Anak

Pengarah sensasi, Syamsul Yusof berkata hubungannya dan dua cahaya mata, Syaikhul Islam dan Summayyah tetap baik meskipun berdepan kemelut rumah tangga.

Memetik mStar Online, Syamsul berkata isteri pertamanya, Puteri Sarah bersikap profesional dan tidak menghalangnya untuk bertemu dengan anak-anak.

BACA: Reda Jika Berpisah, Syamsul Tak Mahu Lukakan Hati Puteri Sarah Lagi

“Alhamdulillah, saya jumpa anak-anak saya. Puteri Sarah memberi kerjasama baik biarpun dia memfailkan hak penjagaan.

“Apapun, insya-Allah Puteri Sarah tidak perlu risau. Biarpun bermasalah, saya dan Puteri Sarah bersikap profesional mengenai anak dan memberi kerjasama. Alhamdulillah, saya dapat berjumpa anak-anak,” katanya.

Menurut Syamsul lagi, dia sudah banyak kali bertemu dengan kedua anak-anaknya itu namun tidak berkongsikan di media sosial.

Sementara itu, ditanya mengenai sambutan Aidilfitri bersama anak-anak, Syamsul enggan mengulas lanjut mengenai perkara itu.

Syamsul hari ini hadir di Mahkamah Rendah Syariah Gombak Timur agi sebutan tuntutan nusyuz difailkan terhadap isteri pertamanya, Puteri Sarah Liyana.

Bagaimanapun, mahkamah menetapkan tarikh baharu pada 8 Mei depan berikutan Puteri Sarah tidak hadir atas tuntutan kerja di luar negara.


Reda Jika Berpisah, Syamsul Tak Mahu Lukakan Hati Puteri Sarah Lagi

Pelakon Syamsul Yusof hari ini hadir ke Mahkamah Rendah Syariah Gombak Timur untuk sebutan kes nusyuz yang difailkan terhadap isteri pertamanya, Puteri Sarah Liyana.

Memetik BH Online, bagaimanapun Syamsul berkata mahkamah menetapkan tarikh baru pada 8 Mei berikutan isterinya itu tidak dapat hadir kerana tuntutan kerja di luar negara.

Menurut Syamsul, dia enggan mengulas panjang serta meminta agar mendoakan yang baik-baik buat dirinya dan juga Puteri Sarah.

“Hari ini adalah sebutan nusyuz, tetapi Puteri Sarah tidak dapat hadir kerana ada urusan di luar negara. Saya tak mahu cakap banyak sebab takut salah cakap. Apa-apa pun, doakan yang baik-baik antara saya dan Puteri Sarah sama ada berakhir dengan baik atau tidak.

“Doakan yang terbaik kerana kadang-kadang kita tidak tahu yang terbaik untuk kita mungkin tak baik untuk kita. Allah Maha Mengetahui. Hanya mampu bersangka baik kepada sesiapa sahaja,” katanya

Dikesempatan itu juga, Syamsul turut memohon agar orang ramai mendoakan yang terbaik buat rakan-rakannya yang sedang kemelut rumah tangga.

“Doakan yang terbaik bukan untuk saya sahaja, tetapi rakan-rakan artis lain sebab kita nampak ia jadi ‘trend’. Ini bukan perkara main-main. Ini mengenai kehidupan peribadi dan tidak nampak indah yang disangka. Inilah realiti. Doakanlah kami semua. Itulah hakikat sebenar,” katanya.

Dalam pada itu, Syamsul yang mengulas mengenai keputusan Jawatankuasa Pendamai (JKP) pada Isnin depan berkata dia reda dengan apa yang bakal berlaku.

“Insya-Allah, saya cuba reda dengan apa sahaja, mudah-mudahan begitu juga dengan Puteri Sarah. Saya pun tidak mahu mengeluarkan kenyataan melukakan hati Puteri Sarah lagi. Harap boleh selesai dengan baik,” katanya.


Shuhada Dakwa Ada Saksi Nampak Hafidz Bersama Athira Di Bazar

kIsteri pelakon Hafidz Roshdi iaitu Nurul Shuhada menerima mesej di daripada individu memaklumkan ternampak kelibat suaminya bersama wanita didakwa menjadi punca keretakan rumah tangganya iaitu Athira Yuhada.

Memetik Harian Metro, Shuhada berkata perkongsian yang diberikan kepadanya itu turut akan disiasat bagi menyokong tindakan undang-undang yang bakal diambil terhadap mereka.

“Maaf saya tidak boleh bercakap banyak mengenai isu ini. Cuma tidak dinafikan saya ada menerima beberapa mesej di Instagram bahawa terlihat kelibat mereka di bazar Ramadan yang membuktikan mereka masih berhubung,” katanya.

Shuhada juga turut mengesahkan bahawa ada menerima surat tuntutan fitnah melalui peguam yang mewakili Athira.

“Selain dari peguam saya telah membalas kepada surat tersebut. Kami juga akan meneruskan tindakan undang-undang terhadap mereka,” katanya.

Sebelum ini, menerusi satu perkongsian di Instagram Shuhada memaklumkan, Athira memfailkan satu tuntutan saman terhadapnya susulan kenyataan yang dimuat naik pada 15 Februari lalu.


Aaron Aziz Suruh Syamsul Yusof Minta Maaf Pada Orang Tuanya

Umum mengetahui, isu antara pelakon Datuk Aaron Aziz dengan pengarah sensasi, Syamsul Yusof masih lagi berlarutan hingga ke hari ini.

Memetik BH Online, Aaron berkata kemelut antara dirinya dengan Syamsul dapat diselesaikan selepas dia memohon maaf kepada kedua orang tuanya iaitu Datuk Yusof Haslam dan Datin Patimah Ismail.

BACA: Aaron Aziz Beri Amaran, Minta Sharnaaz Jangan Masuk Campur Isu Dengan Syamsul

“Tak ada sebarang konfrontasi. Saya cakap kepada umum suruh dia minta maaf pada kedua orang tuanya,” katanya.

Dalam pada itu, Aaron turut mengulas mengenai kenyataan Sharnaaz Ahmad yang mendakwa mereka pelakon profesional dan tidak akan menarik diri dari membintangi filem The Original Gangster (TOG) hanya disebabkan konflik yang berlaku.

“Beritahu dia (Sharnaaz), tak perlu masuk campur. Kepada pelakon atau sesiapa sahaja yang tidak terbabit dengan produksi, jangan masuk campur,”katanya.

Sementara itu, Aaron tidak mahu memberikan sebarang kenyataan selepas diminta oleh isterinya, Datin Diyana Halik supaya tidak berbuat demikian.

“Isteri saya minta supaya saya tidak beri sebarang kenyataan lagi. Mungkin isteri saya tahu perangai saya,” katanya.


“Suara Dato Ganggu Syaitan Yang Diikat Bulan Ramadan, Menggelupur Mereka” – Wak Doyok

Usahawan sensasi, Datuk Seri Aliff Syukri meluahkan rasa kecewa apabila ramai yang tidak pandai menilai bakat yang dimilikinya.

Menerusi perkongsian di Instagram, Aliff mengakui suaranya unik seperti penyanyi terkenal, Michael Jackson serta meminta orang ramai akur bahawa dirinya penyanyi nombor 1 Malaysia.

BACA: “Selagi Tak Berbogel, Tak Ada Isu Pun” – Aliff Syukri

Menurut Aliff lagi lagu rayanya akan dilancarkan pada esok hari serta mengatakan bahawa suaranya sedap dan merdu.

“Apa salah saya awak, sok dah nak lancarkan ni awak. Ramai rakyat Malaysia tak pandai menilai seni suara. Suara saya unik macam Michael Jackson. Mohon terima dan akur saya artis nombor satu Malaysia, suara saya sedap dan merdu. Muktamad,” katanya.

Perkongsian Aliff itu mendapat pelbagai reaksi daripada netizen dan turut menjadi perhatian komen ditinggalkan oleh ikon fesyen dan pelakon Wak Doyok.

Menurut Wak Doyok, pelancaran lagu terbaharunya itu tidak salah tetapi bimbang jika suara usahawan itu bakal menganggu syaitan yang diikat di bulan ramadan.


Aaron Aziz Beri Amaran, Minta Sharnaaz Jangan Masuk Campur Isu Dengan Syamsul

Pelakon Datuk Aaron Aziz memberikan amaran terhadap pelakon, Sharnaaz Ahmad yang memberi reaksi terhadap konflik antara Aaron dan pengarah, Syamsul Yusof.

Memetik Utusan Online, Aaron berkata dia tidak mahu orang luar yang tidak berkenaan memberi sebarang kenyataan berhubung isu tersebut.

“Cakap dekat dia (Sharnaaz Ahmad), jangan masuk campur.  Kepada yang tidak terlibat dengan produksi (filem The Original Gangster), jangan bagi kenyataan. Jangan masuk campur. Kalau nak (masuk campur), jumpa saya dulu,” katanya.

Terdahulu, Syamsul berkata dia tidak akan bersemuka dengan pengarah sensasi itu selepas dilarang isterinya, Diyana Halik.

Aaron berkata dia akan mengikut seperti yang dipinta isterinya serta mengatakan bahawa rezeki bukannya terletak di tangan manusia.


Farid Kamil, Diana Danielle Enggan Komen Tentang ‘Bilik’

Pelakon Farid Kamil enggan mengulas mengenai ‘bilik’ di rumah mereka yang dianggap tidak sesuai untuk dimasuki anak-anaknya seperti didakwa isterinya, Diana Danielle di Insta Story.

Memetik Harian Metro, Farid dilihat menunjukkan gerakan tangan seolah-olah memberi maksud tidak mahu menjawab soalan tersebut.

Sementara itu, Diana yang ditanya mengenai soalan tersebut turut membiarkan apa yang dikongsikannya itu menjadi tanda tanya dan hanya berlalu pergi ke kenderaan miliknya tanpa berkata apa-apa.

Terdahulu, Diana mendedahkan Farid bertindak mengurung semalaman anak bongsunya, Nur Aurora atas alasan ingin memberi pengajaran terhadapnya kerana kesalahan memetik cili milik jiran sebelah rumah.

Menurut Diana, bilik tersebut tidak sesuai untuk dimasuki oleh kanak-kanak dan anak mereka tidak sepatutnya berada dalam bilik berkenaan.


“Mencari Penyelesaian Bukan Bermaksud Kembali Bersama” – Diana Danielle

Pelakon Diana Danielle tampil menjelaskan kenyataannya semasa temu bual berhubung sebutan kes hadanah tengah hari tadi supaya tidak timbul salah faham.

Memetik mStar, menerusi satu perkongsian di Insta Story, Diana berkata mencari penyelesaian bukan bermaksud dia mahu kembali kepada Farid.

BACA: “Ini Bukan Soal Menang Atau Kalah, Tapi Keadilan Buat Anak-Anak” – Diana Danielle

“Mencari penyelesaian bukan bermaksud kembali bersama. Jangan salah faham pula dengan kenytataan saya,” tulisnya.

Sebelum ini, Diana meluahkan rasa syukur sebutan kes berjalan lancar dan dia hanya mahu menyelesaikan hak penjagaan anak mereka dengan baik.

“Ini bukan soal menang atau kalah, sebaliknya mahu adil kepada anak-anak. Sebutan kes hari ini berjalan dengan baik dan saya tidak mahu bercakap secara terperinci, cuma mendoakan yang terbaik. Dan diharapkan kita boleh membuat kesimpulan dan penyelesaian,” katanya.

Terdahulu, mahkamah mengeluarkan perintah hak penjagaan sementara dua anak diberikan kepada Diana.


Azhar Sulaiman Pening Leona Balik Malaysia Sebab Rindu Nak Pergi Bazar

Umum mengetahui, anak gadis kepada pelakon Azhar Sulaiman iaitu Kasih Iris Leona menyambung pengajian di United Kingdom, London.

Baru-baru ini, Azhar dilihat ada memuat naik video bahawa anak bongsunya itu kini berada di Malaysia untuk menyambut Ramadan bersama keluarga.

Apa yang menjadi perhatian, Azhar berkata dia sendiri tidak faham anaknya itu susah untuk ‘letak’ di UK dan senang-senang pulang ke Malaysia.

Mek Leona is back at home! Bengong betul takleh lekat kat UK…

Turut kedengaran Leona berkata dia rindukan suasana berpuasa di Malaysia serta mahu ke bazar Ramadan menaiki motosikal.

“Saya nak pergi naik motor ke bazar Ramadan. Kena Naik Motor, saya tak nak naik kereta,” katanya.

Perkongsian Azhar itu mendapat pelbagai reaksi daripada netizen yang terkejut apabila Leona sudah berada di Malaysia sedangkan baru saja gadis itu berkongsikan gambar percutiannya di Icelang.

Malah, ada yang mengatakan Leona ulang alik dari UK ke Malaysia seperti Kuala Lumpur ke Johor sahaja. Malah, ada netizen mengatakan Leona punya balik Malaysia macam tiket bas sahaja.


“Ini Bukan Soal Menang Atau Kalah, Tapi Keadilan Buat Anak-Anak” – Diana Danielle

Pelakon Diana Danielle enggan mengulas lebih terincin mengenai sebutan kes hadanah membabitkan hak penjagaan dua anaknya iaitu Muhammad dan Nur Aurora.

Memetik Harian Metro, Diana meluahkan rasa syukur sebutan kes berjalan lancar dan dia hanya mahu menyelesaikan hak penjagaan anak mereka dengan baik.

BACA: “Saya Tak Pernah Berhenti Usaha Cari Isteri, Anak” – Farid Kamil

“Ini bukan soal menang atau kalah, sebaliknya mahu adil kepada anak-anak. Alhamdulillah, sebutan kes hari ini berjalan dengan baik dan saya tidak mahu bercakap secara terperinci, cuma mendoakan yang terbaik. Dan diharapkan kita boleh membuat kesimpulan dan penyelesaian,” katanya.

Dalam pada itu, apabila ditanya mengenai keadaan Aurora, Diana enggan mengulas bagi menjaga ruang peribadi anaknya itu.

“Alhamdulillah, saya melindungi ruang peribadinya. Saya tak mahu cakap banyak,” katanya.

Difahamkan, hari ini Diana dan Farid hadir di Mahkamah Tinggi Syariah Shaj Alam bagi sebutan kali pertama kes hadanah iaitu hak penjagaan dua anaknya.


“Saya Tak Pernah Berhenti Usaha Cari Isteri, Anak” – Farid Kamil

Pelakon Farid Kamil yakin masih ada sinar buat dia dan isteri, Diana Danielle mencari jalan pendamaian bagi selesaikan kemelut rumah tangga.

Memetik mStar Online, Farid gembira dapat bertemu dengan Diana dan akan berusaha selamatkan rumah tangga yang dibina sejak 11 tahun lalu.

“Saya gembira dapat jumpa dengan isteri saya hari ini. Apa yang boleh saya katakan hari ini, saya sedang berusaha untuk menyelamatkan keluarga saya.

“Saya dalam proses memikirkan jalan terbaik untuk capai jalan pendamaian, memberi anak-anak kedua ibu bapa mereka kembali dan hidup normal sedia kala,” katanya.

Menurut Farid lagi, dia berharap rumah tangganya akan kembali seperti biasa serta tidak pernah berusaha berhenti mencari isteri dan anaknya berada.

“11 tahun kami sudah mengharungi pelbagai rintangan. Masih ada harapan. Jadi, harapan untuk rumah tangga saya letakkan pada Allah supaya suatu hari nanti kami akan kembali seperti biasa.

“Saya tak pernah berhenti berusaha untuk mencari anak dan isteri saya berada. Tapi pada Ramadan ini banyak kekangan apatah lagi saya sibuk dengan kerjaya sekarang,” katanya.


“Kehadiran Orang Ketiga Juga Satu Ujian Allah, Untuk Uji Rumah Tangga Kita”

Pelakon Nora Danish berkata perasaan dan emosinya jadi rapuh setiap kali mendengar kisah pergolakan rumah tangga pasangan suami isteri disebabkan kehadiran ‘penyondol’.

Memetik BH Online, Nora berkata sebagai orang luar dia hanya rasa simpati serta berdoa agar dipermudahkan buat pasangan yang diuji dengan kemelut rumah tangga.

BACA: Nora Danish Teruja Pertama Kali Cuci Pakaian Di Dobi Layan Diri

“Sejujurnya, saya terkejut dan terkesima mendengar berita konflik rumah tangga pasangan selebriti seperti hangat diperkatakan. Saya memang sedih kerana ada antara mereka saya ikuti perkembangan dari zaman bercinta, berkahwin dan mempunyai anak.

“Tetapi, nak komen lebih pun tak boleh kerana saya juga mempunyai rumah tangga yang harus dijaga. Apa yang boleh saya katakan, alam perkahwinan tak selalu indah di pandangan mata, ada masanya berdepan jatuh dan bangun.

“Jadi, kita doakan urusan pasangan suami isteri diuji dipermudahkan dan dapat diselesaikan dengan cara baik,” katanya.

Dalam pada itu, Nora berpendapat kehadiran orang ketiga  adalah ujian daripada Allah untuk menguji rumah tangga pasangan suami isteri.

“Sebenarnya, saya tak berapa gemar mendengar perkataan ‘penyondol’. Rasanya gelaran ‘orang ketiga’ lebih sesuai. Pada pandangan saya, kehadiran orang ketiga juga satu ujian Allah. Tuhan hadirkan golongan ini untuk uji rumah tangga kita,” katanya.

Sementara itu, Nora mengakui adakalanya bimbang jika perkara sama menimpa rumah tangganya, malah dia turut mengusik suaminya, Nedim supaya tidak membuat hal sedemikian.

“Mestilah ada rasa bimbang. Kadang-kadang bila menonton filem berkaitan konflik rumah tangga membabitkan orang ketiga, saya ada juga mengusik suami supaya tak buat hal yang menyakitkan itu.

“Biasalah, mesti ada perselisihan faham dalam rumah tangga. Jadi, untuk menyelamatkan keadaan, salah seorang kenalah beralah atau berkorban,” katanya.


Mood Raya Dah On, Jom Serlahkan Kreativiti #ResipiWayang Anda Dengan Snickers!

Mood Raya dah tiba!!! Fuh…anda mesti bersemangat kan? Hahaha. Asal sebut Raya jer ha mula lah meloncat gembira.

Kau sabar jap, walaupun puasa baru masuk minggu kedua tapi ramai yang bersemangat nak sambut Raya ni. Bukan main yer korang.

Tak mengapa gais, rileks. Walaupun Raya lambat lagi, kami nak naikkan mood Raya anda dengan menyertai pertandingan #ResipiWayang dengan Snickers! Alang-alang anda nak buat kuih raya sendiri tu, bolehlah take part peraduan dari Snickers ni.

Paling menarik, anda juga berpeluang menangi hadiah bernilai sehingga RM20,000* dengan menyerlahkan kreativiti #ResipiWayang anda tu. Wow, hebatnya! Tapi macam mana nak masuk peraduan tu? Caranya simple jer. Meh ini teman kabo.

3. KONGSI gambar hasil #ResipiWayang anda di Facebook dengan #ResipiWayang #SnickersMalaysia dan TAG Snickers Malaysia.

Kalau anda masih lagi konfius, check out video ni kalau nak tau macam mana Cik Farah buat persiapan kuih Raya like a boss. Jeng, jeng, jeng! Akhirnya rahsia Cik Farah dah terbongkar.

Itu jer gais. Mudah amat weh. Hadiah pun semuanya gempak habis. Antaranya Kitchen Aid Stand Mixer. Pergh padu bhai! Dan yang bestnya anda boleh masuk banyak kali peraduan ni. Okay sangatlah! Anda boleh baca lebih lanjut di link yang kami berikan di atas tadi tu okay.

Oh ya, peraduan bermula SEKARANG sehingga 15 Mei 2023! Masih banyak lagi waktu gais untuk anda kreatifkan kretiviti anda! Tak sabar betul nak tengok hasil anda nanti, hehe.

Jadi, tunggu apa lagi. Jom lah beli, hias, dan kongsi sekarang!


“Farid Banyak Menangis, Tak Tunjuk Masalah Rumah Tangga” – Johan As’ari

Pelakon Johan As’ari mengakui terkejut dengan kemelut rumah tangga melanda Farid Kamil dan isterinya, Diana Danielle apatah lagi pasangan itu baru mengerjakan ibadah umrah pada Februari lalu

Memetik BH Online, Johan berkata ketika di Tanah Suci pasangan itu dilihat baik-baik sahaja serta berharap mereka tidak berpisah.

“Semasa di Makkah, saya memang tidak tahu mereka ada masalah rumah tangga. Bagi saya, mereka kelihatan baik-baik sahaja dan nampak bahagia.

“Bila sudah balik ke Malaysia, saya memang terkejut bila dapat tahu hubungan mereka mempunyai masalah. Bagaimanapun, saya tetap mendoakan yang baik-baik.

“Saya berharap mereka tidak berpisah dan dapat berbaik semula. Saya sedih jika Farid dan Diana berpisah sebab saya adalah peminat mereka,” katanya.

Berkongsikan mengenai keadaan Farid ketika menunaikan umrah, Johan berkata aktor itu dilihat banyak menangis dan tidak putus-putus solat.

“Ketika tawaf, Farid banyak menangis dan semasa saie pula masih sebak. Setiap rutin dilakukan itulah yang boleh ceritakan mengenai keadaan Farid.

“Masuk Raudah (taman syurga) di Masjid Nabawi pula, Farid tidak putus-putus solat. Selepas beri salam, Farid bangun solat dan menangis ketika sujud, saya berada di sebelahnya ketika itu,” katanya.

Dalam pada itu, Johan menyifatkan Farid seorang suami yang baik serta sentiasa menjaga nama baik kelurganya.

“Farid sangat menjaga keluarganya. Saya tidak pernah dengar sedikit pun merendahkan isterinya, malah sentiasa memujinya di hadapan saya. Dia suami yang bagus dan sangat menjaga nama keluarga,” katanya.


Anak Hidayah Disihir Sejak Bayi, Tak Kuat Pegang Sudu Sebab Saraf Rosak

Sebelum ini, balu Allahyarham Abam Bocey iaitu Siti Norhidayah meminta bantuan orang ramai untuk berkongsi pengamal perubatan Islam untuk membantunya kerana mendakwa terkena sihir.

Hidayah memaklumkan dia dan anak tunggalnya, Syed Uthman Hamzah mengalami gangguan ‘sihir’ itu sejak arwah suaminya meninggal dunia.

Terbaru, menerusi satu perkongsian di Facebook, abang kepada Hidayah iaitu Mohd Azmier Zmier keadaan anak saudaranya yang tidak kuat untuk memegang sudu disebabkan menjadi mangsa sihir sejak bayi lagi.

“Mana ayahjang (Azmier) tak sedih tengok keadaan ucuk (Hamzah), biasa tangan sihat, sekarang nak makan pun pegang sudu terjatuh.. Hilang selera ayahjang tengok keadaan ucuk kesayangan ayahjang. Sanggup kau buat anak ayah,”luahnya.

Menurut Azmier lagi, anak saudaranya itu menderita sejak arwah Abam Bocey meninggal ketika Hamzah masih bayi lagi.

Malah, Azmier berkata Hamzah turut diganggu setiap malam sehingga sukar tidur lena serta menangi teresak-esak. Dakwa Azmier lagi, individu itu masih menghantar sihir sehingga Hamzah keluar masuk hospital.

“Banyak penderitaan kau buat pada ucuk aku sejak ayah dia meninggal dari dia baby. Kau sihir, ganggu dia setiap malam sampai dia tak lena tidur, menangis-nangis sampai tidur dia tak normal, kau sihirkan, sampai dah besar, sikit pun kau masih sanggup lagi hantar sampai Hamzah asyik keluar masuk hospital,”tulisnya.

Dalam pada itu, Amier berkata dia tidak pernah memuat naik perkembangan mengenai Hamzah kerana bimbang individu tidak bertanggungjawab itu menyakiti anak saudaranya.

Tambahnya lagi, angkara sihir tersebut juga anak saudaranya terpaksa menanggung derita sehingga merosakkan sistem urat saraf Hamzah.

“Aku tak pernah nak update pasal ucuk aku sebab aku takut kau akan hantar lagi jahat untuk sakitkan dia lagi, sampai doktor sendiri tak dapat tahu apa masalah sakit Hamzah.

“Apa ucuk aku buat pasal kau! Apa dosa dia pada kau! Sanggup buat dia macam ni, aku dah tak sanggup tengok keadaan ucuk aku, kau asyik hantar sihir. Budak ni sihat sahaja, kau hantar lagi sihir dan hantar sihir sampai rosakkan sistem urat saraf dalaman ucuk aku,” katanya.

Sementara itu, Azmier berkata dia akan berusaha berikhtiar agar Hamzah kembali sihat dan pulih dari perbuatan syirik serta sihat seperti biasa.


Awal Ashaari Tak Paksa Scha Alyahya Bertudung

Pelakon dan pengacara, Awal Ashaari berkata dia tidak memaksa isterinya, Scha Alyahya melakukan perubahan bertudung sepenuhnya selepas pulang daripada mengerjakan ibadah umrah pada Februari lalu.

Memetik Kosmo, Awal mengakui isterinya itu kelihatan lebih manis apabila mengenakan hijab namun hanya mendoakan yang terbaik.

BACA: Tunai Umrah, Penampilan Scha Alyahya & Awal Ashaari Dipuji Tetap Stylo

“Sebagai suami mestilah saya mahu isteri menuju ke arah kebaikan dan tidak mahu sebarang perubahan dilakukan dengan cara paksaan. Perkara seperti ini perlu datang dari dalam dan apa paling penting kami mahu perbaiki hubungan dengan Allah,” katanya.

Menurut Awal lagi, isterinya perna menolak tawaran sebagai model bertudung tetapi semakin terbuka bagi menerima peluang tersebut selepas pulang dari umrah.

“Sebelum ini banyak jenama yang menghampiri Scha untuk menjadi model bertudung tetapi dia belum bersedia. Namun, selepas balik umrah dia jadi lebih terbuka dan menerima kerja begitu.

“Sebagai suami saya hanya menyokong dan berada di belakang apa sahaja keputusan yang dilakukannya,” katanya.

Dalam pada itu, Awal menyifatkan penghijrahan bukan perkara mudah serta menyerahkan kepada Scha untuk membuat keputusan. Tambahnya lagi, dia bukan tidak ingin memaksa isterinya namun dia yakin ianya akan datang dengan sendiri.

“Saya rasa ini merupakan perubahan besar bagi dia dan selalu juga saya usik sama ada dia ke arah penghijrahan. Dia tidak menidakkan dan mengiyakan cuma nampak lebih selesa memakai tudung.

“Jika dia buat keputusan untuk bertudung suatu hari nanti, mengapa tidak. Benda ini keputusan yang besar dan perlu beristiqamah.

“Kalau cakap tak paksa Scha, nanti netizen akan cakap, sebagai suami saya boleh berbuat demikian. Namun, kalau paksa dan perbuatan tersebut tidak datang dari hati, tiada guna juga.

“Penghijrahan datang dari dalam dan hijrah satu komitmen yang besar kerana jika sudah melakukannya kita mahu perkara tersebut kekal,” katanya.


Hawa Rizwana Anggap Zizan Razak Macam Abang

Bergandingan dalam drama berjudul Raya, ada yang mengusik pelakon dan pengacara, Hawa Rizwana mempunyai hubungan istimewa dengan pelakon Zizan Razak.

Memetik Kosmo, Hawa bagaimanapun menganggap gosip tersebut sebagai lumrah dalam dunia hiburan serta menegaskan hubungan mereka seperti abang dan adik.

“Boleh dikatakan kami sudah lama berkawan iaitu sejak saya jadi wartawan penyiaran lagi kerana pernah menemu bual dia sebelum ini.

“Kami tiada apa-apa (hubungan) pun, tak lebih daripada rakan. Saya anggap Zizan macam abang dan senior dalam industri seni,” katanya.

Menurut Hawa lagi, sikap Zizan yang kuat mengusik sekaligus membuatkan ramai yang salah sangka sehingga timbulnya spekulasi mereka mempunyai hubungan.

“Kebelakangan ini pula kami kerap dilihat bersama kerana terbabit dalam telefilem sempena Aidilfitri bawah arahan Michael Ang.

“Zizan jenis kuat mengusik dan suka kongsi gambar ketika penggambaran dalam media sosial. Mungkin dari situ orang salah sangka,” katanya.

Difahamkan, Hawa membawakan watak sebagai isteri kepada Zizan dalam sebuah telefilem raya yang bakal menemui penonton tidak lama lagi.


Pakai Baju Sendat & Seluar Pendek, Yuna Rahim Ditegur Netizen

Baru-baru ini, perkongsian pelakon Yuna Rahim menjadi perhatian apabila memuat naik video sedang membuat review berkenaan tinted kereta.

Namun, apa yang mengejutkan ramai adalah penampilannya yang dikatakan terlalu seksi dan terdedah sekaligus menjadi bualan netizen di TikTok.

Aduh, Yuna kena tipu ker? Lately cuaca dekat Malaysia panas betul, tapi nasib baik ada @Raytechfilms_official . Baru la Yuna tahu rupanya kita boleh cek kualiti film tinted kita dekat situ, dan dekat situ jugak you guys jugak, boleh dapatkan nasihat-nasihat yang diperlukan untuk pastikan film tinted kereta uols semua guna kualiti film tinted yang terbaik. Jangan lambat, pergi mana-mana cawangan Raytech di serata malaysia sekarang! #raytechfilms #raytechrx #raytechrx #kingoftint #bestcartint

Menerusi video itu, Yuna dilihat mengenakan baju yang agak ketat dan senda bersama seluar jeans pendek sehingga hampir menampakkan punggungnya.

Diruangan komen, rata-rata netizen kurang senang dengan penampilan pelakon itu sehingga mengundang kecaman.

Tidak kurang juga, ada yang memberi teguran buat pelakon itu supaya menjaga pemakaian serta meminta untuk berubah selagi ada masa.

Dalam pada itu, ada juga segelintir netizen sempat meninggalkan komen nakal. Bagaimanapun, Yuna dilihat telah pun menutup ruangan komen posting berkenaan.


“Anak Lebih Percaya Orang Baru Hidup Dengannya Dari Ibu Yang Melahirkan” – Ibu Syamsul

Sejak hangat diperkatakan mengenai kemelut rumah tangga Puteri Sarah, ibu mentua kepada pelakon itu iaitu Datin Patimah Ismail sentiasa memberikan sokongan buat menantunya itu.

Baru-baru ini, perkongsian ibu kepada pengarah sensasi, Syamsul Yusof itu menjadi perhatian apabila seakan meluahkan perasaan di media sosial.

BACA: “Kami Mohon Puteri Sarah Berdamai Dengan Bersyarat” – Ibu Syamsul

Menerusi entri itu, Datin Patimah berkata seorang anak lebih cenderung untuk lebih percaya individu yang baru hidup bersama berbanding ibu yang melahirkannya.

Dalam perkongsian lain, Datin Patimah turut berharap agar Allah memberi petunjuk kepada golongan tersebut untuk kembali ke jalan yang benar.

Terdahulu, Datin Patimah berharap agar menantunya berdamai namun bersyarat. Namun, Datin Patimah berkata menantunya itu berhak membuat keputusan sendiri untuk meneruskan kehidupan bersama anak-anak.


“Saya Sedar Hanya Orang Biasa & Tiada Pengaruh” – Bekas Isteri Sam Bunkface

Susulan kenyataan Sam Bunkface yang dibuat pada Sabtu lalu, bekas isteri kepada penyanyi itu iaitu Aida Azira enggan mengulas mengenai perkara itu.

Memetik BH Online, Aida berkata dia tidak mahu memanjangkan isu berkenaan serta menyerahkan kepada mahkamah untuk membuat keputusan.

BACA: “Saya Tak Pernah Abai Nafkah Anak, Siap Bayar Lebih” – Sam Bunkface

“Saya tak nak komen apa-apa. Saya sedar hanya orang biasa dan tiada pengaruh. Jadi, sekarang tidak perlu saya mendedahkan perbualan WhatsApp atau seumpamanya kerana tak perlu untuk saya panjangkan perkara ini.

“Saya juga tidak mahu melukakan mana-mana pihak. Biarlah perkara ini diselesaikan oleh mahkamah. Saya hanya nak selesaikan dan tamatkan sahaja perkara ini,” katanya.

Dalam pada itu, Aida turut menitipkan nasihat kepada wanita di luar sana supya amengambil tahu dan memahami undang-undang untuk kebaikan diri sendiri. Malah, Aida juga percaya pasti akan ada kebenaran di sebalik isu dihadapinya itu.

“Tiada wanita yang mahu melalui perkara ini, jadi saya sendiri mahu menyelesaikan secepat mungkin dan berharap agar semuanya baik-baik sahaja.

“Kepada kaum wanita, tak kisahlah jika anda bekerjaya, suri rumah, ibu tunggal, masih bergelar isteri atau tidak, saya mahu setiap wanita faham undang-undang, faham hak sebagai wanita dan ibu. Golongan wanita patut tahu sistem kehakiman.

“Insya-Allah, hakim dan peguam akan tahu hakikat sebenar, begitu juga orang sekeliling pun akan tahu juga nanti. Jadi, selagi boleh pertahankan, kita harus pertahankan hak. Ibu mana yang mahu berjauhan dengan anak. Segala keputusan saya buat adalah demi kepentingan dan kebajikan anak,” katanya.

Terdahulu, Sam menegaskan dia tidak pernah mengabaikan tanggungjawab dan nafkah anak mereka, Maleeq meskipun pendapatannya terjejas ketika pandemik.


Isteri Tak Larat Ke Dapur, Yonnyboii Urus Sahur Sendiri

Tidak mahu menyusahkan isteri tercinta yang kini sedang hamil enam bulan, penyanyi Yonnyboii tidak kisah terpaksa menguruskan makan minum sendiri terutama ketika bersahur.

Memetik Kosmo, Yonny berkata Ramadan kali ini berbeza kerana dia perlu berdikari lebih-lebih lagi ketika waktu bersahur kerana isterinya tidak larat untuk memasak.

“Biasanya isteri yang akan sediakan sahur. Tapi tahun ini saya kena berdikari sendiri. Nasib baik perkhidmatan penghantaran makanan ada sehingga awal pagi.

“Sebabnya isteri, Nazira yang kini sedang hamil enam bulan sudah tidak larat memasak di dapur. Saya pun tidak memaksanya untuk memasak. Jadi tidak mengapa bila saya kena urus sendiri makan minum sepanjang Ramadan,” katanya.

Menurut Yonny lagi, sejak disahkan hamil, isterinya Nik Nazira mengalami alahan teruk sehingga berat badannya turun sebanyak 10 kilogram serta tidak boleh tidur.

“Isteri kena alahan teruk sehingga berat badannya turun sebanyak 10kg. Dari pagi sampai ke malam. Antara gejala yang dia alami tidak boleh tidur dan anxiety.

“Dia juga selalu mengadu rasa kejang dan sakit. Lebih sakit daripada kekejangan akibat datang bulan katanya. Mungkin sebab pengalaman hamil kali pertama, jadi isteri belum biasa lagi,” katanya.

Bakal bergelar bapa dalam masa tiga bulan lagi, Yonny mengakui sangat turuja apatah lagi sememangnya itu impiannya untuk menimang cahaya mata pada usia 25 tahun.

“Saya memang teruja sangat nak sambut kelahiran bayi sulung ini nanti. Bergelar bapa pada usia 25 tahun memang antara impian saya. Alhamdulillah ini rezeki dan hadiah daripada Tuhan,” katanya.

Terdahulu, Yonny dan Nazira mendirikan rumah tangga pada 20 November 2021 lalu secara rahsia, namun hanya mendedahkannya kepada umum enam hari sah bergelar suami isteri.


Dah Mula Mengah, Emma Maembong Dijangka Bersalin Pertengahan Bulan Ini

Pelakon Emma Maembong memaklumkan doktor menasihatinya supaya bersedia untuk melahirkan cahaya mata kedua yang dijangka antara tiga hingga empat minggu lebih awal.

Memetik BH Online, Emma berkata ia berdasarkan pengalaman ketika melahirkan anak sulung, Shariq Gabrie dua tahun lalu.

“Doktor maklumkan sepatutnya tarikh kelahiran pada 6 Mei depan, tetapi mengikut pengalaman pertama, anak akan lahir antara tiga hingga empat minggu awal daripada tarikh diberikan.

“Jadi, doktor memaklumkan untuk saya bersedia pada 15 hingga 19 April ini. Kalau ikutkan sekarang saya sudah mula rasa mengah. Kali terakhir buat pemeriksaan doktor mendapati bayi sudah berada di posisi betul dan saya perlu bersedia,” katanya.

Sementara itu, Emma berkata alahan dialami kali ini lebih teruk berbanding kehamilan pertama namun meluahkan rasa syukur dapat menjalani ibadah puasa.

“Jika mahu dibandingkan, alahan mengandung anak kedua ini lebih teruk. Tetapi, saya tetap bersyukur apabila dapat puasa penuh.

“Kalau mengandung anak pertama dahulu tak boleh puasa langsung, tetapi alahan biasa sahaja. Untuk kali ini situasinya terbalik pula. Kadang-kadang kalau makan saya akan muntah semula dan perkara ini berlaku sampai sekarang,” katanya.

Untukr ekod, Emma mendirikan rumah tangga bersama Muhammad Shazli yang juga juruterbang pada 20 Februari 2020.


“Dia Boleh Beli Kereta Baru, Beli Cincin Berapa Ribu Tapi Nafkah & Hutang Masih Tergantung”

Semalam, perkongsian pelakon Diana Danielle menjadi perhatian ramai apabila mendakwa suaminya, Farid Kamil bersikap baran terhadap hal remeh serta memarahi anak mereka.

Menerusi kenyataan di Insta Story itu, Diana berkata anaknya, Aurora sangat takut selepas dimarahi  dengan teruk susulan insiden memetik cili di rumah jiran.

BACA: Diana Danielle Dakwa Farid Tengking, 4 Bulan Tak Bayar Nafkah

“Saya mahu tekankan di sini, dia sudah mula tengking-tengking baran dengan anak dari malam sebelumnya. Semuanya hal yang sangat remeh.

“Sampai ke esok pagi masih menengking anak-anak atas sebab sebab remeh. Sampai ke tengah hari dia tengking saya sebab tak jumpa seluar.

“Petang dia tengking Aurora insiden Aurora petik cili. Dua hari dia tak berhenti baran dan jerit sekuat hati. Aurora menggigil minta tolong dengan saya sebab dia sangat takut. Dia dipaksa untuk duduk dalam bilik Babah malam tu sebab nak sambung ‘ajar’ anak,” katanya.

Turut menjadi perhatian, Diana juga mendakwa dia yang menampung kos menunaikan umrah untuk mereka sekeluarga, Februari lalu dan suaminya sudah empat bulan tidak membayar nafkah.

Diana turut mempersoalkan, suaminya boleh membeli kereta baru cincin harga beribu ringgit namun nafkah dan hutang masih belum diselesaikan.

“Tapi dia sendiri cakap, dia akan ‘cover’ (bayar) balik kos penerbangan dan hotel di Makkah. Malangnya sampai hari ini hanya tinggal kata-kata.

“Dia boleh beli kereta baru, beli cincin berapa ribu (ganti cincin kahwin hilang) dan apa lagilah, tetapi nafkah dan hutang masih tergantung,” katanya.

Terdahulu, Diana memfailkan cerai terhadap Farid pada 10 Mac lalu. Bagaimanapun pada sebutan permohonan cerai 28 Mac lalu, Farid enggan melafazkan cerai.


“Isteri Dato’ ND Lala..Datin Siti Munirah Abd Ghani” – Ibu Shila Amzah

Jika sebelum ini mendedahkan wajah wanita bernama Siti Munirah Abd Ghani dengan kapsyen ditulis ‘penyondol’, isteri pelakon dan penyanyi, ND Lala iaitu Fauziah Sarman mengesahkan wanita itu adalah isteri kedua suaminya.

Dalam perkongsian yang sama, Fauziah menukar kapsyen perkongsian pada Sabtu lalu sekaligus mengesahkan spekulasi mengenai ND Lala bernikah lagi satu.

Sebelum ini hangat diperkatakan apabila bapa kepada Shila Amzah itu dikaitkan dengan dakwaan kononnya berkahwin secara rahsia dengan wanita yang jauh lebih muda.

Difahamkan, Siti Munirah bukanlah asing dengan keluarga Fauziah dan ND Lala kerana dia adalah rakan sekolah Shila.


“Kenyataan Diana Bercanggah Dengan Laporan Polis” – Farid Kamil

Pelakon Farid Kamil mendakwa kenyataan yang dikeluarkan  isterinya, Diana Danielle di Insta Story bercanggah dengan laporan polis dibuat sebelum ini.

Menerusi perkongsian di Insta Story, Farid turut menegaskan segala tuduhan dan fitnah itu adalah rekaan Diana dan ia akan dikemukakan di mahkamah.

“Kenyataan Diana yang dipaparkan bercanggah dengan laporan polis yang telah dibuat. Semua tuduhan dan fitnah yang direka itu, saya akan kemukakan dan akan diperdengar di mahkamah,” tulisnya.

Terdahulu, Diana mendakwa Farid sudah tidak membayar nafkah selama empat bulan. Malah, kos ibadah umrah mereka sekeluarga juga ditanggung olehnya.

Menurut Diana, suaminya berkata mahu membayar semula kos penerbangan dan hotel ketika mereka berada disana namun sehingga hari ini tiada bayaran dibuat.

Sementara itu, Diana berkata Farid dilihat berubah dan baran terhadap hal remeh pada malam sebelum insiden anak perempuannya, Aurora insiden memetik cili di rumah jiran


Isteri Aliff Syukri Selamat Bersalin Anak Keenam

Tahniah diucapkan buat usahawan sensasi, Datuk Seri Aliff Syukri apabila isterinya, Datin Seri Shahida selamat melahirkan cahaya mata keenam jam 3 petang tadi.

Memetik mStar Online, Aliff berkongsikan Shahida hampir menjalani pembedahan akibat bertarung dengan komplikasi bayi yang mengeluarkan tangan terlebih dahulu.

BACA: “Saya Dah Nasihat, Dia Bukan Budak-Budak Yang Saya Kena Pantau” – Datin Shahida

Bagaimanapun, Shahida selamat melahirkan bayi lelaki secara normal selepas 15 jam bertarung nyawa dalam dewan pembedahan.

“Sejak pukul 5 pagi isteri saya berada dalam bilik bersalin dan sekitar pukul 3 petang tadi baru bayi kami selamat dilahirkan.

“Pada mulanya doktor mahu melakukan pembedahan kerana bayi mengelaurkan tangan terlebih dahulu dan bukannya muka. Namun saya bersyukur sangat semuanya dipermudahkan dan isteri saya dapat bersalin secara normal,” katanya.

Sementara itu, Aliff berkata dia mahukan anak yang ramai namun akur isteirnya tidak mahu lagi menambah zuriat. Malah, dia menghargai pengorbanan isterinya, apatah lagi pengalaman kehamilan kali ini adalah paling sukar.

“Saya suka suasana anak yang ramai, Kalau ikutkan saya mahu 12 orang anak tapi isteri saya nak tutup kilang sebab dah tak larat.

“Anak kali ini dugaan yang saya nampak adalah pada isteri saya kerana mungkin faktor usia. Dia banyak sangat alahan.  Saya berterima kasih kepada isteri dan InsyaAllah saya akan kongsikan wajah anak dalam masa terdekat ini,” katanya.

Aliff dan Shahida mendirikan rumah tangga pada Ogos 2007. Pasangan itu dikurniakan lima cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi dan Raudah Arshiyah selain turut menjaga seorang anak angkat bernama Ameena.


Diana Danielle Dakwa Farid Tengking, 4 Bulan Tak Bayar Nafkah

Semalam pelakon Farid Kamil meminta isterinya Diana Danielle agar tidak memperbesarkan isu seperti anak mereka, Aurora yang memetik cili di rumah jiran hingga ke mahkamah.

Terbaru, menerusi perkongsian di Insta Story Dia mendakwa Farid tidak membayar nafkah selama empat bulan. Malah, kos ibadah umrah mereka sekeluarga juga ditanggung olehnya.

BACA: “Janganlah Heret Benda Kecil Seperti Petik Cili Ke Mahkamah” – Farid Kamil

“Bulan ni dah masuk 4 bulan tak bayar nafkah. Trip ke Mekah, saya bayar untuk semua 4 beranak. Saya tak harap pun dia bayar balik sebab dah biasa bila saya keluarkan duit untuk apa-apa, selagi tak ingatkan dia pun takkan ingat nak ganti balik.

“Tapi dia sendiri cakap, dia akan cover balik kos flight dan hotel di Mekah. Malangnya, sampai hari ini tinggal kata-kata.

“Dia boleh beli kereta baru, beli cincin berapa ribu (ganti cincin kahwin hilang tu) dan apa lagilah, tapi nafkah dan hutang masih tergantung,” katanya.

Sementara itu, Diana berkata Farid dilihat berubah dan baran terhadap hal remeh pada malam sebelum insiden anak perempuannya, Aurora insiden memetik cili di rumah jiran.

“Dia dah mula tengking baran dengan anak dari malam sebelumnya. Semua hal yang sangat remeh. Sampai tengah hari dia tengking saya sebab tak jumpa seluar dia. Petang dia tengking Aurora insiden petik cili. 2 hari dia tak berhenti baran dan jerit sekuat hati. Aurora menggigil minta tolong saya sebab dia sangat takut.

“Dia dipaksa untuk duduk dalam bilik Babah malam itu sebab dia nak sambung ‘ajar’. Bila saya masuk bilik, anak saya tidur atas lantai depan pintu tandas, berlapik sejadah. Saya jadi terkejut, dah la ditengking sepuas hati dari petang. Dia tak bagi anak tidur dengan saya.

“Saya tetap berkeras nak bawa anak masuk bilik kerana takut apa lagi tindakan seterusnya. Sebelum keluar, dia ugut akan pukul anak esok sebabkan saya tak bagi anak tidur atas lantai depan tandas. He was emotionally unstable,” tulisnya.

Dalam pada itu, Diana berkata cara Farid memberi pengajaran kepada Aurora sangat keterlaluan. Kata Diana lagi, diasedar bahawa Farid tertekan kerana dia meminta cerai dua hari sebelum kejadian itu.

“Bukan niat mencuri. Dengan keadaan dia yang tak boleh kawal emosi, saya terpkasa telefon polis untuk keluar dari rumah sebab tak tahu apa lagi yang akan berlaku esoknya.

“Dia dah ugut nak sambung hukuman dan pukul Aurora. Cukup! Kalau dua hari itu pun tak berhenti baran tanpa sebab dekat anak. Saya tahu dia tertekan bila saya minta cerai dua hari sebelum itu,” tulisnya.

Sementara itu, dalam perkongsian lain Diana berkata kenyataan dikeluarkan suaminya didakwa tidak berasas dan dia bakal meneruskan segalanya di mahkamah.


Isteri ND Lala Fail Cerai

Sejak Sabtu lalu hangat diperkatakan apabila isteri kepada penyanyi ND Lala iaitu Fauziah Sarman mendedahkan identiti seorang wanita serta nama penuhnya didakwa menjadi penyondol rumah tangganya.

Terbaru, isteri kepada penyanyi itu hadir di Mahkamah Rendah Syariah Hulu Langat pagi tadi dipercayai bagi memfailkan permohonan cerai terhadap ND Lala susulan dakwaan suaminya berkahwin lagi.

BACA: Isu Penyondol Rumah Tangga Ibu Bapa, Shila Amzah Belum Sedia Nak Komen

Memetik mStar Online, Fauziah yang ditemui pemberita bagaimanapun memberitahu tidak tahu mengenai dakwaan suaminya bernikah dengan seorang wanita.

“Tak tahu. Lebih baik tanya pada abang ND sendiri. Dia yang tahu,” katanya

Sebelum itu, Fauziah hadir di Pejabat Agama Islam Daerah Hulu Langat, Seksyen 16 bersama adik perempuannya, namun diminta ke mahkamah untuk berbuat demikian.

Semalam, perkongsian Fauziah menjadi bualan ramai sekaligus mencetuskan spekulasi sama ada wanita terbabit adalah madunya.

Difahamkan, wanita bernama Siti Munirah bukanlah asing kepada keluarga Fauziah dan suaminya, ND Lala kerana dia adalah rakan sekolah Shila.


Hidayah Dakwa Disihir Sejak Arwah Abam Meninggal Dunia

Balu Allahyarham Abam Bocey iaitu Siti Norhidayah meminta bantuan orang ramai untuk berkongsi pengamal perubatan Islam untuk membantunya kerana mendakwa terkena sihir.

Menerusi satu video dikongsikan di Instagram, Hidayah yang kelihatan sugul memaklumkan dia dan anak tunggalnya, Hamzah mengalami gangguan ‘sihir’ itu sejak Abam meninggal dunia.

“Dayah nak minta pertolongan kepada sesiapa sahaja pakar perubatan Islam, ustaz, ustazah atau sesiapa sahaja yang mempunyai kepandaian atau perawat mistik & sihir yang boleh mengubati atau merawat masalah yang Dayah dan hamzah.

“Disihir & ganguan mistik sejak arwah suami meninggal, berlarutan sehingga kini. mohon kepada sesiapa yang boleh membantu boleh la menghubungi Abang Dayah,” tulisnya.

Perkongsian Hidayah itu mendapat pelbagai reaksi daripada netizen yang turut mengesyorkan Hidayah untuk cuba berubat di Darussyifa serta memberikan kata-kata semangat buatnya.


Ali Puteh Sedih Tak Dapat Jumpa Anak Arwah Abam

Pelawak Ali Puteh berkata dia pernah telintas untuk mahu berdamai dengan balu arwah abangnya namun perkara tersebut ditolak oleh Siti Norhidayah.

Memetik Harian Metro, Ali berkata lagi sejak abangnya meninggal dunia dia dan keluarga tidak dapat melihat anak saudaranya, Hamzah. Malah, ibunya juga tidak berpeluang melihat cucunya sampai akhir hayatnya.

BACA: Jual Baju Tidur Kanak-Kanak, Ali Puteh Syukur Netizen Support Beli

“Sebenarnya jalan untuk berdamai itu yang saya pilih namun ditolak. Mungkin jika ingin berdamai lagi akan bertambah hal. Bukan tak nak bayar, cuma kalau boleh nak bayar secara ansuran.

“Namun permohonan itu pun ditolak, jadi mesti ada yang tidak kena. Saya cuma memikirkan arwah anak abang saya yang berada di situ. Selepas tiga tahun arwah Abam meninggal dunia pun kami tidak dapat berjumpa dengan Hamzah.

“Bukan saya saja, malah arwah mak saya meninggal dunia pun tak berjumpa. Saya bukan nak salahkan sesiapa, cuma akan mencuba juga sebaik mungkin untuk bayar secepat mungkin,” katanya.

Dalam pada itu, Ali berkata dia tidak tahu menahu mengenai perkembangan akaun media sosial milik arwah abangnya serta mengatakan dia dan ahli keluarga sudah lama disekat.

“Apa yang boleh saya katakan adalah saya tidak tahu menahu mengenai Instagram milik arwah abang saya. Apa pun, Instagram ini hanya sekadar permainan industri. Apa yang penting adalah untuk memberikan bacaan Al Fatihah buat arwah abang saya.

“Bukan apa, sekiranya tidak boleh melihat akaun itu takkan saya hendak paksa pula. Bukan baru sehari dua, namun sudah bertahun sebenarnya,” katanya.

Terdahulu, Ali memaklumkan akan menjelaskan bayaran RM60,00 kepada kakak iparnya, Siti Norhidayah sebelum Hari Raya Aidilfitri ini.


Harry Khalifah Timang Anak Kesembilan

Tahniah diucapkan buat penyanyi dan komposer Harry Khalifah apabila isterinya, Noormala selamat melahirkan anak kesembilan secara normal di sebuah pusat perubatan pagi semalam.

Memetik mStar Online, Harry yang mesra disapa Apak ituberkata meskipun ini adalah anak kesembilan mereka namun dia mengalirkan air mata ketika menemani isteri tercinta di dewan bersalin,

“Masa dia selamat bersalin, saya menangis rasa terharu campur gembira. Saya memang teman isteri di dewan bersalin walaupun ini anak kesembilan,” katanya.

Sementara itu, Harry berkata dia tidak menolak seandainya diberi rezeki untuk menimang cahaya mata kesepuluh, Malah dia tidak kisah jika ada pihak memandang serong kerana dia mempunyai anak-anak yang ramai.

“Saya tidak menolak rezeki sekiranya ada lagi selepas ini. Kalau andai kata diberi rezeki lagi saya terima. Saya juga tidak pernah malu memiliki anak ramai. Biarlah orang nak kata apa pun.

“Bagi saya anak ramai ini akan memudahkan urusan saya pada masa akan datang, mereka akan mengangkat jenazah saya apabila saya telah tiada nanti,” katanya.

Untuk rekod, Apak dan Noormala mendirikan rumah tangga pada Ogos 2004. Pasangan itu dikurniakan dua anak perempuan dan enam anak lelaki termasuk penyanyi remaja iaitu Chombi yang popular dengan lagu Sayunk I Love You.


“Saya Tak Pernah Abai Nafkah Anak, Siap Bayar Lebih” – Sam Bunkface

Penyanyi Sam Bunkface tampil menjelaskan situasi sebenar yang berlaku melibatkan hak penjagaan anak antara dirinya dengan bekas isteri, Aida Azira Husin.

Menerusi satu video dikongsikan, Sam berkata dia tidak pernah gagal melunaskan bayaran nafkah terhadap anaknya, Maleeq meskipun pendapatannya terjejas ketika pandemik.

“Saya tak pernah langsung mengabaikan nafkah anak saya sebulan pun. Saya siap bayar lebih. Maleeq dijaga secara bersama iaitu saya dua minggu manakala selebihnya bersama bekas isteri. Dia (bekas isteri) minta saya bayar RM1,300 untuk dua minggu… logik tak saya minta pindaan ini?

“Semasa musim PKP pendapatan saya terhad dan perniagaan saya juga terjejas tapi saya mash laksanakan tanggungjawab dengan baik,” katanya.

Sam membuat penjelasan itu susulan tidak berpuas hati dengan kenyataan bekas isterinya kepada media selepas tidak bersetuju dengan permohonan pindaan nafkah yang dibuat.

Dalam kenyataan itu, Aida meminta Sam membuktikan sekiranya tidak mempunyai pendapatan secukupnya serta kurang tawaran persembahan.

Menurut Sam lagi, semua bukti ketidakmampuan dirinya memenuhi tuntutan nafkah yang terlalu tinggi sudah diserahkan kepada pihak mahkamah.

Dalam pada itu, Sam turut menafikan tuduhan bekas isterinya mendakwa kali terakhir dia berjumpa Maleeq adalah lima hingga enam bulan lepas.

Sebaliknya, Sam mendakwa bekas isterinya itu dilihat sengaja menyukarkan proses pertemuan dia dan Maleeq memandangkan kanak-kanak itu kini dibawah jagaan neneknya di Melaka.

“Kali terakhir saya jumpa Maleeq tiga bulan lepas dan memang ada halangan. Aida letak Maleeq di Melaka tapa pengetahuan saya.

“Sebulan lebih saya tanya tapi dia suruh saya bercakap dengan peguamnya. Anak saya duduk di Melaka dan saya terpaksa berurusan dengan neneknya,” katanya.

Sam dan Aida berkahwin pada 25 April 2015 namun bercerai pada Januari 2019. Mereka dikurniakan seorang cahaya mata Maleeq kini berusia enam tahun


Insiden Anak Petik Cili Bukan Punca Diana Danielle Minta Cerai

Pelakon Diana Danielle menafikan insiden ‘petik cili’ oleh anaknya, Nur Aurora di rumah jiran adalah punca dia mahu bercerai dengan suaminya, Farid Kamil.

Menerusi perkongsian di Insta Story, Diana mendakwa dia memfailkan cerai dua hari sebelum insiden ‘petik cili’ dikatakan itu berlaku, malah suaminya meminta untuk percepatkan.

BACA: “Janganlah Heret Benda Kecil Seperti Petik Cili Ke Mahkamah” – Farid Kamil

“Siapa kata, insiden ‘petik cili’ adalah sebab saya minta cerai? Saya minta cerai dua hari sebelum insiden itu terjadi.

“Dia (Farid) tahu, bukan tak tahu. Saya beritahu dia mahu failkan perceraian. Dia kata, teruskan. Malah, dia minta dipercepatkan. Sekarang, bertindak seperti keliru pula?” tulisnya.

Menurut Diana lagi, tanggungjawab merupakan sebab berlaku shiqaq iaitu perbalahan yang berpanjangan antara mereka. Kata Diana lagi, Aurora juga masih takut untuk berjumpa dengan Farid.

“Tanggungjawab. Tanggungjawab adalah berlakunya shiqaq berpanjangan. Insiden ‘petik cili’ itu Aurora masih teringat sampai sekarang, dia takut nak berjumpanya. Awak nak saya paksa dia, hanya untuk gembirakan semua orang?

“Sebenarnya pagi ini, Muhammad ada bertanya sama ada dia boleh balik raya di Kedah, tapi apa Aurora cakap, dia kata ‘perlukah saya pergi?’

“Saya tidak takut. Aurora dah berusia lapan tahun. Dia boleh cakap apa yang dia fikir. Jika orang fikir saya mengajar dia cakap begitu, sampai bila? Dia pun ada perasaan dan dia ambil masa seminggu untuk berhenti menangis apabila kami menyebut namanya (Farid) dan insiden itu,” tulisnya.

Dalam pada itu, Diana berkata lagi jika kejadian yang berlaku itu dianggap kecil, Farid sepatutnya memberikan kerjasama kepada pihak polis yang datang ke rumah.

“Polis mengetuk pintu, tapi dia tidak membukanya. Mereka (polis) ketuk selama sejam, menunggu saya membawa anak-anak keluar dari pintu hadapan. Tapi, sebaliknya kami perlu memanjat keluar kerana dia enggan membuka pintu, kenapa? tulisnya.

Menerusi temu bual bersama Melodi, Farid meminta isterinya agar tidak memperbesarkan isu seperti anak mereka, Aurora yang memetik cili di rumah jiran hingga ke mahkamah.


“Janganlah Heret Benda Kecil Seperti Petik Cili Ke Mahkamah” – Farid Kamil

Pelakon Farid Kamil meminta isterinya Diana Danielle agar tidak memperbesarkan isu seperti anak mereka, Aurora yang memetik cili di rumah jiran hingga ke mahkamah.

Memetik Utusan, menerusi temu bual bersama Melodi, Farid berkata sebagai bapa dia menjalankan tanggungjawab menegur kesalahan anaknya dan tidak mengasaru mahupun memukul.

“Apa yang berlaku adalah Aurora masuk rumah jiran tanpa kebenaran dan petik cili. Saya cakap itu salah dan boleh dianggap mencuri.

“Saya tanya dia sama ada hendak rotan atau berdiri di tepi dinding. Aurora pilih berdiri di tepi dinding. Diana pun baru balik masa itu dan tak puas hati melihat denda yang berlaku,” katanya.

Menurut Farid lagi, dia turut mempersoalkan apakah dosanya serta meminta tidak perbesarkan hal tersebut yang hanya mengambil masa lama dan wang yang sangat banyak.

“Apa dosa besar saya buat? Janganlah heret benda kecil seperti petik cili ke mahkamah. Ia hanya akan mengambil masa dan kos yang sangat banyak.

“Benda kecil seperti ini tidak perlu dibesarkan. Cukuplah kesengsaraan yang saya alami sejak 2017. Sepatutnya, 2023 adalah tahun untuk kita memulakan kehidupan bersama semula.

“Saya rasa terhina sangat apabila diperlakukan seperti ini. Apa salah saya? Saya curang dengan perempuan lain ke? Saya buat apa? Apa dosa besar yang saya buat? Tolong jelaskan,” katanya.

Difahamkan, walaupun kecewa tidak dapat bertemu kedua-dua anaknya, namun Farid gembira dan bersyukur dibenarkan berjumpa dengan anak sulungnya, Muhammad.


Jaafar Onn Anggap Golongan Pakai Baju Melayu Ketat Tak Ada Otak

Sebelum ini pelakon dan pengacara, Jaafar Onn dilihat ada meluahkan rasa kecewa di Facebook mengenai pemakaian baju Melayu dengan rekaan mencolok mata.

Menerusi beberapa perkongsian, Jaafar turut mempersoalkan mengapa baju Melayu ‘diketatkan’ sedangkan rekaan asalnya sememangnya sudah cukup cantik.

Malah, Jaafar turut meluahkan siapa lagi yang akan menghormati pakaian warisan jika bukan kita sendiri serta meminta generasi baru untuk hormat dengan baju Melayu.

Sementara itu, memetik Harian Metro, Jaafar menyifatkan  golongan tersebut sudah tidak mempunyai otak atau mereka itu tergolong dalam kalangan kurang berfikiran waras.

Susulan itu, ada yang mendakwa hantaran tersebut ada kaitan dengan kemunculan video muzik lagu Hari Raya seorang pengasas kosmetik.

“Mereka dah tak ada otak, atau mereka tergolong dalam kalangan manusia yang kurang berfikiran waras? Ini bukan sekadar merosakkan nilai baju Melayu, tetapi saya memang pantang kalau ada orang yang memperkotak-katikkan baju Melayu.

“Kalau ada yang singgah di rumah saya dengan berbaju Melayu tidak lengkap pun, saya akan tegur. Kenapa tak pakai bagi lengkap? Bukankah ia cantik dipakai?

“Baju Melayu adalah baju Melayu. Kenapa nak pakai ketat-ketat? Siapa dia, nak ubah-ubah rekaan baju Melayu? Kalau Power Rangers, itu lain. Ini baju Melayu budaya kita,” katanya.

Dalam pada itu, Jaafar turut meminta gunakan idea lain untuk mencipta kandungan digital atau gunakan kekayaan yang ada kearah yang lebih bermanfaat.

“Jangan fikir, kamu kaya raya, kami boleh buat sesuka hati. Kalau nak cari nama atau buat kandungan semata, tak payah buat benda-benda pelik sebab ia akan membuatkan anda tersungkur.

“Kamu dah ada nama, ada keluarga yang baik-baik. Janganlah burukkan nama mereka kerana tindakan kamu. Kamu ada kekayaan. Apa kata, gunakan untuk beramal jariah,” katanya.


Isu Penyondol Rumah Tangga Ibu Bapa, Shila Amzah Belum Sedia Nak Komen

Sejak semalam hangat diperkatakan apabila isteri kepada penyanyi ND Lala iaitu Fauziah Sarman mendedahkan identiti seorang wanita serta nama penuhnya didakwa menjadi penyondol rumah tangganya.

Memetik Harian Metro, penyanyi Shila Amzah yang juga anak kepada pasangan itu belum bersedia untuk membuka mulut mengenai isu berkenaan.

Menurut  pengurus peribadi Shila iaitu Aina Shuhaida berkata penyanyi itu memohon maaf serta meminta sedikit masa untuk mengeluarkan kenyataan.

“Saya baru menghubungi Shila dan bertanya keadaannya. Bulan puasa ini dia banyak berehat. Saya pun jarang jumpa dia, manakala Shila pun jarang keluar ke acara-acara yang berlangsung sepanjang Ramadan.

“Apapun bagi kami rujuk kepada pengurusan terlebih dulu sebelum keluarkan kenyataan kepada semua pihak,” katanya.

Semalam, perkongsian Fauziah menjadi bualan ramai sekaligus mencetuskan spekulasi sama ada wanita terbabit adalah madunya.

Difahamkan, wanita bernama Siti Munirah bukanlah asing kepada keluarga Fauziah dan suaminya, ND Lala kerana dia adalah rakan sekolah Shila.


“Selagi Tak Berbogel, Tak Ada Isu Pun” – Aliff Syukri

Usahawan sensasi, Datuk Seri Aliff Syukri mempertahankan konsep muzik video lagu raya berjudul Cak Kun Cak Raya hanya sekadar hiburan.

Memetik Harian Metro, Aliff berkata dia tidak melihat ada isu dalam MV berkenaan kerana bukannya dia berbogel atau ada aksi mencolok mata.

“Konsep yang diberi itu adalah daripada penata rias saya kerana dalam sebuah produksi, saya bukan kerja seorang saja. Bila tarian itu dibuat, bagi saya tiada masalah.

“Selagi baju itu tak seksi, menjolok mata, tak berbogel, tak ada isu pun. Kalau kita tengok tarian gimnasium ataupun kolam renang, ada juga kan.

“Senang cerita ia bergantung kepada diri kita sendiri. Kalau rasa menjolok mata, terpulang. Bagi saya, saya tak buka aurat, tak berpegangan tangan, pakai mekap, itu hanya sekadar seni,” katanya.

Dalam pada itu, Aliff turut meminta supaya memberi peluang kepadanya untuk berkarya, malah dia yakin ramai peminat menantikan lagunya.

“Tolong bagi saya ruang untuk berkarya dan menghiburkan. Tolong terima saya sebagai artis. Saya yakin tiada video yang dikeluarkan akan menjolok mata. Saya yakin saya akan menjaga hati semua pihak terutama keluarga, isteri, anggap saja hiburan, jangan ambil serius.

“Selepas ini akan ada juga penampilan artis lain yang mencuit hati. Tapi kalau tak mahu tengok, tak payah, langkau saja, tiada paksaan,” katanya.


Isteri ND Lala Dedah Wajah, Nama Penyondol Di IG?

Baru-baru ini hangat diperkatakan mengenai perkongsian isteri kepada penyanyi dan pelakon lelaki era 80-an Datuk ND Lala iaitu Datin Fauziah Sarman menimbulkan persoalan dikalangan netizen.

Menerusi perkongsian di Instagram itu, kapsyen dikongsikan ibu kepada penyanyi Shila Amzah itu mempunyai maksud mendalam.

Petang tadi, perkongsian Fauziah menjadi perhatian apabila memuat naik gambar seorang wanita berserta nama penuh dengan kapsyen ‘penyondol’.

Menerusi hantaran itu, Fauziah turut menyertakan akaun Instagram suaminya, ND Lala.

Sementara itu, hasil tinjauan di Instagram Fauziah mendapati tiada lagi gambarnya bersama suami.

Perkongsian Fauziah itu mendapat pelbagai reaksi daripada netizen yang terkejut dengan pendedahan tersebut.

Terdahulu, hangat diperkatakan apabila seorang penyanyi dan pelakon lelaki popular era 80-an dikatakan telah bernikah lagi satu secara rahsia sehingga ada netizen mendakwa individu tersebut adalah ND Lala.

Bagaimanapun, adik Shila iaitu Syada Amzah menafikan dakwaan tersebut serta mengatakan ibu bapanya masih tinggal sebumbung dan hampir setiap hari keluar bersama.


Aedy Ashraf Akui Amelia Henderson Wanita Paling Istimewa

Teka-teki mengenai hubungan pelakon Aedy Ashraf dan Amelia Henderson terjawab apabila pasangan itu kembali menjalin hubungan cinta.

Memetik Harian Metro, Aedy menyifatkan Amelia wanita paling istimewa di hatinya dan berharap hubungan mereka akan lebih serius.

“Amelia sangat-sangat baik, kami pun sangat rapat dan sudah kenal lebih dua tahun. Saya tak tahu dia, tapi saya sangat serius mengenai hubungan ini.

“Ya sangat selesa. Sebelum ini pun kami pernah jadi teman istimewa dan senang cerita, kami kembali bersamalah,” katanya.

Bagaimanapun, Aedy tidak mahu peminat meletakkan harapan kerana bimbang ia tidak menjadi seperti yang diharapkan.

“Saya tak nak buat sesuatu kerana mereka (peminat). Hal ini jadi sebab kami betul-betul mengenali sesama sendiri dengan cara yang betullah.

“Tapi tak salah pun untuk mereka berharap dan kalau tak jadi, jangan sedih atau apalah. Kami buat yang terbaiklah untuk diri kami masing-masing,” katanya.

Dalam pada itu, Amelia berkata Aedy sentiasa berada disisinya dan dia berdoa agar hubungan mereka akan kekal biarpun sebagai rakan karib.

“Saya memang akan sentiasa menjadi peminat terbesar Aedy. Saya harap apa-apapun, kami akan kekalkan hubungan antara kami selama-lamanya.

“Ini kerana, dia sentiasa ada untuk saya, begitu juga saya untuk dia. Terus-terang, itupun sudah cukup untuk kita harapkan daripada kawan-kawan yang kita ada,” katanya.

Terdahulu, hangat diperkatakan apabila Amelia dan Aedy memuat naik perkongsian seperti patah hati sekali gus mengundang spekulasi ramai bahawa mereka sudah berpisah.


“Nasihat Saya, Kalau Tak Suka Tak Payah Tengok” – Anna Jobling

Pelakon Anna Jobling berkata dia tidak pernah menjangkakan apa-apa daripada projek Melur Untuk Firdaus serta tidak boleh menghalang jika ada yang tidak suka drama itu berlanjutan hingga ke musim kedua.

Memetik Kosmo, Anna turut menyarankan supaya tidak menonton jika tidak tidak suka dengan drama lakonannya itu.

BACA: “Ingatkan Bibik Dia…” – Ibu Dihina, Anna Jobling Kecewa Komen Biadab Netizen

“Saya selalu cakap pada diri yang saya tak pernah jangka apa-apa daripada projek Melur Untuk Firdaus. Saya tahu ada yang suka dan pada masa sama, ada yang tak suka drama ini berlanjutan sampai ke musim kedua,” katanya.

Menurut Anna lagi, dia mengakui bukan mudah untuk puaskan hati semua pihak apatah lagi ada yang mengatakan drama tersebut tidak logik.

“Saya percaya, kita tak boleh puaskan hati semua orang apabila orang cakap cerita Melur Untuk Firdaus tak logik apa semua. Orang tetap akan kecam dan itu adalah fakta yang tak boleh dielakkan,” katanya.

Dalam pada itu, Anna berkata Melur Untuk Firdaus 2 ini dibuat rentetan daripada permintaan peminat daripada musim pertama.

Malah, Anna berkata ada merasakan drama tersebut memualkan serta memberikan nasihat supaya tidak menontonnya jika tidak suka.

“Saya juga percaya, ada yang cakap cerita ini ‘cringey’ (memualkan) mungkin dari segi dialog dan hal lain. Nasihat saya, kalau tak suka, tak payah tengok.

“Kami buat cerita ini rentetan daripada permintaan peminat musim pertama.Itu sebab mengapa Melur Untuk Firdaus sampai ke musim kedua,” katanya.


“Saya Dah Nasihat, Dia Bukan Budak-Budak Yang Saya Kena Pantau” – Datin Shahida

Isteri kepada usahawan sensasi, Datuk Seri Aliff Syukri iaitu Datin Seri Shahida Mohd Rashid meluahkan rasa kesal apabila ada yang mengaitkan dirinya dengan isu muzik lagu raya suaminya.

Memetik Harian Metro, Shahida berkata dia sudah menasihatkan suaminya berkali-kali namun masih berdegil. Shahida turut meminta netizen tidak mengganggu dirinya dan juga anak-anak.

BACA: Tak Sanggup Tengok Isteri Tanggung Sakit, Aliff Syukri Batal Hasrat Nak 10 Anak

“Tak perlu kot nak tag tag saya dengan benda yang tak ada kaitan dengan saya… Saya dan anak-anak tiada kaitan langsung ya dengan apa-apa juga lagu.

“Orang lain makan nangka orang lain kena getah… Sebagai orang yang dekat, saya dah nasihat dan dia bukan budak-budak yang saya kena pantau.

“Dah besar dan boleh fikir baik dan buruk. Jangan mengganggu ketenteraman saya dan anak-anak saya,” tulisnya.

Sejak beberapa hari lalu hangat diperkatakan apabila Aliff Syukri tampil dengan muzik video memakai pakaian ketat bersampin menimbulkan rasa kurang senang dalam kalangan netizen.


“Kedua-Dua Isteri Adalah Kekuatan Saya” – Syamsul Yusof

Pengarah sensasi, Syamsul Yusof berkata kedua-dua isterinya iaitu Puteri Sarah dan Ira Kazar adalah kekuatannya serta menyifatkan kemelut rumah tangga dihadapi ketika ini adalah ujian daripada Allah.

Memetik Utusan Online, dalam sidang media baru-baru ini Syamsul berkata emosinya dan isteri kedua masih terkawal dengan memperbanyakkan solat.

BACA: Puteri Sarah Gelak Besar Netizen Kata Syamsul Bagi RM1 Juta Belanja Bercuti Di Tokyo

“Baik Sarah atau Ira, kedua-duanya adalah kekuatan saya. Ini adalah satu fasa ujian dalam hidup. Apa yang masyarakat luar cakap, seburuk mana pun kecaman, kita kena kuat.

“Saya ada bersembang tentang kemelut yang berlaku dengan Ira. Mestilah, kami suami isteri. Ketika sedang makan, berbual tentang dugaan yang perlu kami tempuh bersama. Alhamdulillah, semuanya masih terkawal. Kena banyakkan solat dan kuatkan semangat. Ujian Allah beri kan,” katanya.

Dalam pada itu, Syamsul turut menafikan dakwaan Ira membuat akaun palsu untuk menganggu keluarganya serta meluahkan rasa syukur isteri keduanya itu mendengar kata.

“Saya minta maaf. Alhamdulillah, isteri kedua saya memang dengar kata saya. Dia tak pernah keluar kenyataan apa pun. Kalau ada pun sikit sahaja. Pasal Ira buat akaun palsu. Sejauh mana kebenaran itu?

“Bila kita bicara pasal akaun palsu susah nak buktikan. Ibu saya, ayah saya menganggu. Sekali lagi anda yakin isteri kedua saya yang buat? Bukan saya nak‘back up Ira. Cuma sejauh mana kebenaran,” katanya.


Dolla Menyanyi Di Majlis Iftar, Riak Wajah Anak-Anak Tahfiz Jadi Perhatian

Baru-baru ini, tular video dilaman Twitter memaparkan kumpulan pop wanita, Dolla tampil membuat persembahan menyanyikan lagu raya di sebuah majlis berbuka puasa.

Apa yang menjadi perhatian, pengguna Twitter itu berkongsikan video persembahan Dolla serta reaksi pelajar tahfiz yang berada di meja hadapan.

Dapat dilihat, pelajar tahfiz itu dilihat berpaling daripada melihat pentas utama seperti kurang selesa melihat persembahan tersebut.

Kejung anak-anak tahfiz tengok Dolla perform Raya Raya Raya ? pic.twitter.com/qZ79HmnFt1

Perkongsian video itu mendapat pelbagai reaksi daripada netizen yang berpendapat persembahan tersebut kurang sesuai apatah lagi dengan kehadiran anak-anak tahfiz meskipun kumpulan penyanyi itu tampil berpakaian sopan.

Tidak kurang juga, ada yang mengatakan pihak penganjur seolah kurang sensitif. Malah, ada netizen mengatakan mereka ‘faham’ apabila anak-anak tahfiz itu memalingkan pandangan ke tempat lain.

Bagaimanapun, ada yang berpendapat persembahan kumpulan Dolla itu tidak keterlaluan dan pakaian yang ditampilkan juga sopan.


Hafidz Roshdi Sudah Jalani Rawatan Psikiatri Di Hospital Bahagia

Pelakon Hafidz Roshdi sudah pun ke ke Hospital Bahagia, kelmarin bagi menjalani rawatan psikiatri seperti yang diperintahkan Mahkamah Majistret Kuala Kubu Bharu pada 13 Mac lalu.

Memetik Sinar Harian, peguam Hafidz, Datuk Akberdin Abdul Kader bagaimanapun berkata belum ada keputusan dikeluarkan kerana ada beberapa prosedur rawatan yang perlu diikutinya lagi.

BACA: “Tengok Jodoh Macam Mana, Rasa Sayang 50-50” – Hafidz Roshdi

“Hafidz sudah ke Hospital Bahagia semalam bagi menjalani rawatan psikiatri itu, namun keputusan belum dikeluarkan oleh doktor kerana ada beberapa prosedur rawatan yang perlu diikutinya lagi.

“Bila keputusan pemeriksaan akan dikeluarkan bergantung kepada doktor. Cuma di pihak Hafidz, dia sudah mengikuti pemeriksaan itu sebagaimana yang diperintahkan mahkamah sebelum ini,” katanya.

Dalam pada itu, Akberdin juga memberitahu bahawa tiada halangan untuk pelakon itu bertemu dengan anak-anaknya dalam tempoh rawatan berlangsung.

Terdahulu, Hafidz mengaku tidak bersalah atas pertuduhan mencederakan isterinya, Nurul Shuhada  pada 2 Mac lalu. Berdasarkan pertuduhan, pelakon itu didakwa menumbuk isterinya sebanyak tiga kali sehingga mangsa mengalami luka, lebam dan bengkak di pipi kiri.


Elizabeth Tan Tak Sabar Nak Hamil Tahun Ini

Pelakon dan penyanyi, Elizabeth Tan berkata dia tidak sabar untuk hamil selepas dua tahun mendirikan rumah tangga dengan suami tercinta, Dr. Siew Jim.

Memetik Kosmo, Elizabeth berkata dia sudah bersedia untuk bergelar seorang ibu meskipun sedar dengan kesibukan suaminya yang bekerja di hospital.

BACA: Elizabeth Tan Siap Sedia Buat Sidang Media Kalau Suami Curang

“Tahun ini, saya dan suami cuba untuk dapatkan ‘baby’. I cannot wait (saya tak sabar). Lizzy tak sabar. Saya dah suami masih tinggal berasingan. Tapi, mungkin dalam seminggu, empat lima hari dia akan datang rumah saya.

“Tapi, saya dah cakap dengan suami kalau saya dah hamil nanti, dia kenalah tinggal bersama dengan saya. Takkan saya nak jaga anak seorang diri (ketawa). Macam tak logik benda itu,” katanya.

Dalam pada itu, Elizabeth atau mesra disapa Lizzy mengakui dalam kehidupan berumah tangga pasti hubungan suami isteri itu ada pasang surutnya dan bergaduh kerana salah faham. Malah, Lizzy mengakui bimbang ditambah banyak kes bercerai disebabkan orang ketiga.

“Orang tengok kami manis apa semua dalam media sosial, di belakang, mereka tak tahu kami sama juga macam orang lain ada bergaduh besar-besar.

“Banyak kali gaduh teruk. Masalah rumah tangga, biasalah (bergaduh). Dengan situasi sekarang (ramai orang bercerai disebabkan orang ketiga), saya bimbang sebenarnya.

“Suami saya kerja di hospital. Dia jumpa ramai orang setiap hari. Kadang-kadang, apabila saya telefon dia tak angkap, saya mesej tak berbalas, saya pun jadi ‘insecure’ (berprasangka).

“Tapi, setakat ini, rasanya tak ada isu . Saya pula tiadalah nak pantau dia kat mana 24 jam. Kalau saya perangai begitu, saya rasa saya kena cerai nanti (tertawa) sebab dia memang tak layan benda macam itu,” katanya.

Terdahulu, Elizabeth Tan telah melangsungkan perkahwinan secara ringkas dengan Siew Jim  di sebuah gereja di Gombak pada Mac 2021.


“Perempuan Ni Maki Mak Aku Sebab Buang Gambar Jesus” – Adik Afiq Muiz

Sejak semalam hangat diperkatakan mengenai kemelut rumah tangga pelakon Afiq Muiz dan isterinya, Pachara Apin apabila kedua-duanya dilihat saling mengeluarkan kenyataan antara satu sama lain.

Terbaru, adik kepada Afiq Muiz iaitu Siraj Azman pula tampil membuka mulut membela abangnya. Menerusi satu entri, Afiq turut berkongsikan skrin perbualan didakwa antara isterinya dengan individu lain.

BACA: Pachara Dedah Terpaksa Keluar Bekerja, Afiq Muiz Hanya Main Game Di Rumah

Diruangan komen perkongsian itu, adik Afiq menempelak kenyataan Pachara yang mendakwa terpaksa menanggung Afiq yang tidak bekerja.

Dakwa adik perempuan Afiq itu lagi, Pachara meninggalkan abangnya ketika Perintah Kawalan Pergerakan (PKP) kerana tiada pekerjaan sedangkan Afiq sudah berhabis puluhan ribu ringgit untuk isterinya itu.

Bukan itu saja, adik Afiq mendakwa kakak iparnya itu pernah memaki ibu mereka kerana membuang gambar Jesus yang nak diletakkan di dalam rumah abangnya.

Semalam, Pachara  mendedahkan sepanjang berkahwin dia yang terpaksa keluarga bekerja untuk menampung kehidupa mereka suami isteri.

Menerusi satu perkongsian di Insta Story, Pachara mendakwa sementara dia keluar bekerja Afia hanya menghabiskan masa di rumah dengan bermain game.

Menurut Pachara lagi, dia menyesal menarik semula laporan polis terhadap Afiq berhubung kes dia dipukul kerana percaya pelakon itu akan berubah.


Jual Baju Tidur Kanak-Kanak, Ali Puteh Syukur Netizen Support Beli

Sudah lama tidak menerima tawaran seni, kini pelawak Ali Puteh menjalankan perniagaan menjual baju kanak-kanak menerusi media sosial untuk menjana pendapatan.

Menerusi video di aplikasi TikTok, Ali berkata dia menjual tiga pasang baju dengan harga RM28 sahaja.

BACA: Ali Puteh Tak Melenting Digelar Babi, Ajak Netizen Tingkatkan Ibadah

Pelawak Ali Puteh memilih untuk berniaga sebagai usaha menjana pendapatan ? #ohbulan #sembangentertainment #aliputeh #keniaga #baju #kanakkanak #jana #pendapatan

“Jangan salah sangka. Kalau orang lain nak cakap saya jual mahal, terpulang. Saya tak jual sepasang tetapi sekali tiga set,” katanya.

Dalam video tersebut, Ali dilihat menadah tangan setiap kali ada yang yang membeli baju yang dijualnya itu.

“Alhamdulillah ada yang order lagi. Ya Allah semoga murah rezeki awak. Terima kasih banyak,” katanya.

Diruangan komen, rata-rata netizen memberikan sokongan kepada Ali serta tidak mempedulikan kata-kata negatif dilemparkan terhadapnya.

Sementara itu, memetik mStar Online, Ali berkongsikan dalam sehari dia menjual sebanyak 100 helai baju kanak-kanak serta meluahkan rasa syukur diatas sokongan diberikan orang ramai.

“Nak kata lumayan sangat itu tidak tapi dapat menampung hidup saya daripada tidak buat apa-apa semasa bulan puasa ini.

“Sehari dapat juga saya jual 100 helai baju kanak-kanak. Saya syukur sangat ramai yang menyokong perniagaan saya,” katanya.

Sebelum ini, Ali memberitahu akan menyelesaikan bayaran RM60,000 kepada balu Allahyarham Abam Bocey, Norhidayah  sebelum Aidilfitri ini.


Shuk Sahar, Rossa Sera Sah Bercerai Talak Satu

Pelawak Shuk Sahar akhirnya mengesahkan sudah pun bercerai talak satu dengan isterinya Rossa Sera selepas lebih setahun status rumah tangganya menjadi tanda tanya.

Memetik mStar Online, Shuk telah melafazkan cerai talak satu di Mahkamah Rendah Syariah Kuala Lumpur pada 22 Mac lalu.

Menurut Shuk, keputusan itu dibuat atas persetujuan bersama dan berbincang secara baik selepas sahaja mereka pulang mengerjakan ibadah umrah pada awal tahun ini.

“Betul kami telah sah bercerai pada 22 Mac lalu dengan talak satu. Selepas pulang umrah bersama, kami duduk berbincang, bercakap secara elok dan membuat keputusan untuk bercerai. Kami berpisah dengan baik,” katanya.

Dalam pada itu, Shuk berkata dia dan bekas isterinya tetap menjalin hubungan baik demi kedua-dua anak mereka.

Tambah Shuk lagi, perpisahan yang berlaku akan dijadikan pengajaran buatnya untuk menjadi lelaki yang lebih baik di masa akan datang.

“Sekarang ini saya hanya fokus kepada anak-anak sahaja. Mereka (anak-anak) tinggal di Sabah bersama ibu Sera sebab anak yang sulung sudah mula sekolah darjah satu.

“Apa yang berlaku ini menjadi teladan buat saya memperbaiki diri. Selama ini kita cuba cari haluan masing-masing untuk perbetulkan diri sendiri. Semoga saya akan menjadi orang yang lebih di masa akan datang,” katanya.

Shuk dan Sera mendirikan rumah tangga pada 2015. Pasangan itu dikurniakan dua orang cahaya mata iaitu Nur Wurratu Ain, 6, dan Nur Assyifatu Aimi, 3.


Cuci Mata Jom! Mood Raya Dah ‘On’ Di Empat Mall Ini Geng

Jika disebutkan bab shopping ni, geng wanita lah terutamanya yang happy sangat nak bershopping tu. Katanya terapi minda. Katanyer lah, haha. Tapi ada juga lelaki yang kaki shopping ni. Tak kisahlah barang mewah ke barang murah ke, asal dompet tu ‘gemuk’ semua onz! Ye dak? Haa anda jangan tak tahu pula.

Kita pula sekarang ni dah pun memasuki bulan Ramadan, kami pasti otak anda tu dah mula berfikir nak pergi shopping baju raya dan juga kelengkapan Raya lain kan? Walaupun baru jer beberapa hari puasa, kita kena awal gais barulah tak kalut! Ahaks.

Tak ketinggalan, kami pasti Mall di Malaysia ni dah mula membuat dekorasi Raya. Setiap tahun pasti excited nak tengok tema yang mall di negara kita ni buat kan?

Idea-idea dorang memang fresh betul. Macam empat mall dari kumpulan Sunways ni jugalah. Betul-betul menarik perhatian kami. Tip top  geng! Perhiasan dan dekorasi dorang ni memang win sangat. Kalau singgah sini, rasanya penuh dengan gambar OOTD anda jer dalam telefon tu. Haha.

Bukan setakat itu jer, Sunway Malls juga lah antara mall yang awal dibuka untuk anda shopping Raya! Semua kelengkapan Raya dorang dah sediakan weh. Tak payah pening kepala dah nak cari kelengkapan Raya anda tu. Barulah bersemangat sikit nak pergi shopping Raya!

Keempat-empat mall ini masing-masing memilih dekorasi bertemakan Cahaya Raya. Sumpah meriah habis!

Tema ini diilhamkan daripada tradisi tujuh likur iaitu memasang pelita pada 10 malam terakhir Ramadan, lebih-lebih lagi pada 27 Ramadan. Kemeriahan ini akan diteruskan sehingga habis perayaan bagi mendapat keberkatan dan rahmat kepada umat Islam dan seluruh bangsa.

Untuk info anda, struktur dan bahagian tengah dekorasi ini dimanifestasikan dengan konsep corak geometri dan reka bentuk Arabesque, yang mewakili panduan dan kepelbagaian untuk menunjukkan perayaan tradisional dalam nada dan cara kontemporari.

Selain itu, penggunaan kreatif warna dan pencahayaan yang menawan pun ada tau. Anda nak tengok tak apa dekorasi Raya mall dari keempat-empat mall yang gempak ni? Jom semak!

Terletak di Bandar Sunway, Subang Jaya, Selangor. Merupakan pusat membeli-belah kedua terbesar di Malaysia. Sunway Pyramid ni kelihatan unik sebab seni binanya bercirikan bangunan dekat Mesir. Nama pun Piramid gais so feeling kat Mesir la yer.

Sempena kita bakal menyambut Raya ni, mereka telah menghias mall dengan menggunakan struktur Chamber of Lights. Apa yang paling gempak, lampunya akan menyala dan bertukar warna apabila menggerakkan tangan anda. Muzik pun boleh dimainkan tau bila anda gerakkan tangan tu. Wow! Sangat menarik yer.

Bukan tu jer, kerjasama bersama  Early Autism Project (EAP) pun ada dengan menjual barangan mereka di ruang legar Cahaya Raya di mall ni nanti. Anda boleh lah support mereka dengan membeli barangan hasil kreatif golongan autisme ini.

Kalau anda nak tahu keuntungan daripada jualan ini nanti akan dikembalikan untuk menyokong usaha mereka dalam menyebarkan kesedaran dan penerimaan tentang individu autisme.

Bagus gais projek macam ni, sambil-sambil anda shopping Raya dapat juga menderma disamping ambil tahu tentang autisme. Anda boleh lihat antara barangan yang ada dijual di Sunway Pyramid di LINK INI.

Oh ya, anda juga boleh tebus hadiah menarik di sini. Syaratnya:

1. Belanja RM300* (RM200 untuk Pemegang Kad Kredit HSBC) dalam 2 resit untuk menebus SATU (1) Set Paket Raya Shine & Reflect; ATAU
2. Belanja RM800* (RM700 untuk Pemegang Kad Kredit HSBC) dalam 2 resit untuk menebus SATU (1) Set Paket Raya Shine & Reflect & Set Jag Berlian; ATAU
3. Belanja RM3,500* (RM3,400 untuk Pemegang Kad Kredit HSBC) dalam 4 resit untuk menebus SATU (1) Set Paket Raya Shine & Reflect & Set Kutleri Premium

Sunway Velocity Mall ialah sebuah pusat beli-belah di Cheras, Kuala Lumpur. Pusat beli-belah ini adalah bangunan 7 tingkat. Memang kami love betul kalau masuk mall ni. Semua ada tau.

Dekorasi yang mereka buat pula adalah struktur kubah. Lepastu ada sebuah laluan pejalan kaki di mana lantai akan menyala apabila anda melangkah di atasnya. Fuh, gempak!

Selain itu, mereka juga akan bekerjasama dengan https://www.facebook.com/pokokonbyjc/ bagi menjual barangan seni dan kraf buatan kanak-kanak autisme.

Persembahan dan pertandingan menarik pun yang ada di sini tau gais. Antaranya mencanting batik, persembahan kuda kepang, menganyam ketupat dan banyak lagi! Boleh tekan link DI SINI kalau anda nak tengok senarai program yang ada.

1. Belanja RM200* dalam dua resit untuk tebus Paket Raya yang sangat shiny dan ada refleksi mall Sunway Pyramid, Putra dan Velocity.
2. Belanja RM600/RM500* dalam tiga resit untuk tebus beg Jute Autisme Art Design.
3. Belanja RM1,200/RM1,100* dalam lima resit untuk tebus Set Nordic Glass Mug (2 mug/set).

Sunway Putra Mall ialah sebuah pusat beli-belah yang terletak di sepanjang Jalan Putra di Kuala Lumpur. Untuk tahun ini, dekorasi Raya yang mereka lakukan adalah struktur bintang. Ada terowong tau. Bila anda masuk jer, lampu akan menyala! Wah, curlas sangat ni. Memang patut OOTD di sini, hehe.

Persatuan ini turut membantu menyumbang kepada komuniti Autisme dengan menjual barangan buatan tangan dan makanan Vendor yang autistik ialah NASOM, LukmanHakimMarts, NakseniDotCom, Yuriazzari.art pada 1 April dan 2 April sahaja!

Di sini pun ada persembahan menarik untuk anda enjoy nanti. Antaranya workshop Wayang kulit, muzikal Raya malam Tujuh likur, Tarian Melaka dan banyak lagi. Check DI SINI.

1. Belanja RM250/RM200* dalam dua resit untuk tebus Paket Raya yang sangat shiny dan ada refleksi mall Sunway Pyramid, Putra dan Velocity.
2. Belanja RM550/RM500* dalam dua resit untuk tebus serving tray with Gold Color Handle.
3. Belanja RM1,500/RM1,300* dalam lima resit untuk tebus Cutlery Holder with Gold Iron Frame & Cutleries.

Kalau anda tengok pemandangan Cahaya Raya di Sunway Giza Mallini pasti anda akan teruja! Mereka menampilkan taman mini dengan lampu neon berwarna-warni dan kehijauan di Centre Boulevard dari 28 Mac hingga 12 Mei 2023 ini. Wow, meriahnya!

Anda juga boleh menikmati bazar hujung minggu, Raya Clothing Bazaar yang dibuka setiap Jumaat hingga Ahad untuk membeli-belah segala baju Raya, aksesori dan juga barangan kraf terkini. Cuci mata habis geng! Hehe.

List mall pun kami dah berikan, jadi lepasni jangan tunggu lama-lama tau. Pergi ajak mak, ayah, adik, kakak, abang anda tu shopping Raya. Satu lagi jangan lupa pulak ambil gambar sebagai kenangan di tempat dekorasi yang kami beritahu anda tadi tu. Pasti letops!

Di Sunway Malls ini pasti menyediakan pengalaman yang unik buat anda yang ingin mengamati keistimewaan sambutan Ramadan dan Raya. Baru lah semangat sikit! Boleh tekan LINK INI untuk info lanjut!